Viimeinen kevät – 112-vuotias Alaviirteen koulu Lohtajalla loppuu\nsunnuntai 22.9.2019 | 05:28\nAnette Kerola, Emiliina Perttula, Sonja Jussila, Mette Jussila ja Sini Keski-Korpela ovat Alaviirteen koulun viimeisiksi jääviä oppilaita.\nTaisto Hernesmaa, Janne Jokela, Paula Yrjänä, Henna Pyykkönen ja Seppo Murtola koulun liikuntasalissa. Edessä Rika Pentti ja Jesse Pottala.\nPe 31.5.2019 klo 08:00\nAlaviirteen koululla oli haikea tunnelma toukokuisena iltapäivänä. Koululla vietetään viimeistä kevättä. Vaikka on ollut jo useamman vuoden tiedossa, että koulu lakkautetaan 2019, silti nyt alkaa vasta konkretisoitumaan mitä se merkitsee Alaviirteen kylälle.\n– Onhan se aika haikeaa, että koulu loppuu kylältä. Ei se mukavalta tunnu, kuljetusta Väliviirteelle odottavat koululaiset Sonja Jussila, Anette Kerola, Emiliina Perttula, Mette Jussila ja Sini Keski-Korpela toteavat.\nOppilaat kehuvat kilvan pienen koulun ilmapiiriä.\n– Täällä ei ole ollut minkäänlaista kiusaamista. Luokkahenki on tosi hyvä, nuoret tytöt vakuuttavat.\nTällä hetkellä koulussa on oppilaita 29 ja kaksi opettajaa.\n– Kyllähän se vaikuttaa, kun kylän sydän loppuu. Harva lapsiperhe sitä kylälle muuttaa, kun tietää koulun loppuvan, koulun johtokunnassa toiminut ja kyläläinen Paula Yrjänä sanoo.\nAila Pottalalla on kolme lasta käynyt Alaviirteen koulun.\n– Koulun eteen on tehty paljon talkootöitä ja kyllähän koulu on yhdistänyt koko kylää. Näin viimeisillä viikoilla tunnelma on ilman muuta surusävytteinen. Elämä jatkuu, mutta Alaviirteen koulu jää historiaan, Pottala tuumii.\nSamoilla linjoilla on myös Alaviirteen koulun aikanaan käynyt Janne Jokela.\nAlaviirteen koulu oli jo mennä kiinni aikanaan, kun Lohtajan kunta oli vielä olemassa. Vuonna 2005 Lohtajan kunnanvaltuusto päätti koulun lakkautuksesta äänin 11-10.\nJoukko koulupiirin asukkaita teki lakkautuspäätöksestä kunnallisvalituksen Vaasan hallinto-oikeuteen, joka kumosi lakkautuspäätöksen. Päätöksentekoprosessi ei kunnassa ollut edennyt lakien mukaisesti. Kun koulun jatkamista puitiin uudestaan valtuustossa 2007, päätettiin Alaviirteen koulu säilyttää äänin 12-9.\nMuutama vuosi sitten Kokkolan kaupunginvaltuustolta tuli lopullinen kuolinisku koululle ja se päätettiin lopettaa.\nVuonna 1974 koulun johtajaksi valittu Taisto Hernesmaa on nähnyt koulun ylä- ja alamäet. Eläkkeelle hän jäi tehtävästä vuonna 2003.\n– Yksi merkittävä käännekohta oli, kun vuonna 1980 saatiin Alaviirteelle nykyinen koulurakennus. Kovalla työllä saatiin rakennuslupa lääninhallitukselta ja oppilasmäärä vahvistui, kun Väliviirteeltä tultiin Alaviirteelle kouluun. Parhaimmillaan oppilaita oli yli 50, Hernesmaa muistelee.\nYksi kysymysmerkki onkin juuri koulurakennus, joka on varsin hyväkuntoinen ja terve. Sille ei ole tiedossa mitään jatkokäyttöä, kun koulu loppuu.\nKoulun viimeisiksi opettajaksi jäävät Henna Pyykkönen ja Seppo Murtola. Murtola kehuu juuri koulurakennusta, sillä hän on ollut aiemmin pohjoisessa opettamassa tiloissa, joissa hän sai pahoja sisäilmasta johtuvia oireita.\n– Minä saan heti oireet, jos tiloissa olisi jotain homeongelmaa. Erittäin terve talo. Kyllä tälle täytyisi järkevää käyttöä keksiä, kun nyt koulutoiminta tiloista loppuu, Murtola sanoo.\nEnsimmäinen koulu valmistui kylälle 1907\nNykyinen koulurakennus käyttöön 1980\nPitkäaikaisia opettajia: Lempi Penttilä, Kaisu Kääntä, Taisto ja Aino Hernesmaa.\nKoulu loppuu 1.6.2019


Planeettaluotainten vuosi 2015: Cassini, Dawn, New Horizons...\nKirjoittaja Aihe: Planeettaluotainten vuosi 2015: Cassini, Dawn, New Horizons... (Luettu 4031 kertaa)\n« : 01-01-2015, 00:13:31 »\nPlanetary Societyn Emily Lakdawalla kirjoittaa blogissaan planeettaluotainten vuodesta 2015; Dawn saapuu Cereksen liepeille maaliskuussa, New Horizons kohtaa Pluton ja Kharonin ja Cassini tutkii Dionea ja Enceladusta. Blogista löytyvät tarkat päivämäärät mm. suunnitelluille lähiohituksille vuonna 2015.\nJa vielä uuden vuoden kunniaksi linkki blogissa olevaan Olaf Frohnin hienoon havainnekoosteeseen, jossa näkyvät jo toiminnassa olevat sekä tiedossa olevat, suunnitellut planeettaluotaimet.\nVs: Planeettaluotainten vuosi 2015: Cassini, Dawn, New Horizons...\n« Vastaus #1 : 02-01-2015, 23:20:17 »\nKatsoin T&A:n uutisen Dawn-luotaimen matkasta Cerestä kohden. Linkissä oli ionimoottorin työntövoimasta havainnollistus: voima on samaa luokkaa kuin a4 paperin paino. Se kiihdyttää Dawn'in 4 päivässä n. 95km/h nopeuteen eli kun aikaa on, saavutetaan suuri nopeus.\nCereksestä, se on n. 2,75 au:n etäisyydellä, halkaisia vajaat 1000km ja 100kg ihminen painaisi siellä vähän yli 2,5kg.\nHienoa saada lähikuvia asteroidi vyöhykkeen isoimmasta kappaleesta.


Ihminen välissä: Drinking Buddies\nRakkautta Detroitissa -elokuvan kommenteissa opin Riimiltä uuden sanan: mumblecore. Sen jälkeen olen ollut tarkkana asian kanssa ja heti varasin kirjastosta genren edustajan, tämän Drinking Buddiesin.\nItseni kaltaisille diletanteille tiedoksi, että mumblecore on indieleffojen alagenre, jonka tyypillisiä piirteitä ovat esimerkiksi improvisoitu mutina, pieni budjetti ja amatöörinäyttelijät. Sellaisia kuin Frances Ha tai Tiny Furniture.\nDrinking Buddies on periaatteessa ihan herttaisa. Kate ja Luke ovat työkavereita pienpanimossa. Kate seurustelee Chrisin kanssa ja Luke on menossa naimisiin Jillin kanssa. He kaikki lähtevät yhdessä mökille. Katella ja Lukella on koko ajan superkivaa yhdessä ja on selvää, että heillä kipinöi.\nElokuvassa juodaan ihan koko ajan kaljaa, mikä on mielestäni aina myönteinen asia. Pidänhän kaljasta.\nElokuvan ongelma oli se, että varsinkin Kate oli alusta asti jotenkin tosi vastenmielinen. En oikein osaa kuvailla sitä muuten kuin siten, että hän vaikuttaa ihmiseltä, jonka lähellä en haluaisi olla. Jos hän tulisi seurueeseen, lähtisin kotiin. Lisäksi Luke oli jotenkin rasittava myös, puhumattakaan Jillistä ja Chrisistä, jotka olivat eri tavalla ärsyttäviä, vähemmän kaljaisella tavalla ehkä.\nHämmentävää muuten, että tuossa elokuvan julisteessa Luke, eli tuo keskimmäinen miespuolinen hahmo, on siisti, sutki ja suittu, kun elokuvassa hän on esteettisesti huomattavasti miellyttävämpi parrakas tursake.\nTästä huolimatta Drinking Buddies onnistui olemaan raikas ja omaperäinen. Jos voi kestää hahmojen ärsyttävyyden, tämä on ihan mukava pieni kaljanjuotielokuva. Olen nykyisin mumblecoren ihailija minä. Olin ennenkin, mutta nyt tiedän, että ihailemani asia on nimeltään mumblecore.\nSarjoja, joita olen katsonut televiissiosta


Vs: Accuweather widget - Telia Yhteisö\nVs: Accuweather widget\nMikähän tuli Honoriin, kun näyttää Accuweatherin sää widgetissä aurinko/kuu-kuvakkeen väärin. Lämpötila ja pilvisyys tilanne on oikein, mutta nyt näyttää koko ajan kuutamoa eli yöaikaa?\nTähän asti kyllä on toiminut, vaan nyt meni äkisti tuollaiseksi. Olen käynnistänyt puhelimen, Honor 8, uudelleen ilman mitään vaikutusta. Kun käy katsomassa widgetissä sää-ennustetta, niin "nyt" kohdassa kuutamo, mutta heti seuraavissa kuvakkeissa aurinko. Joten tuo "nyt", on jotenkin mennyt väärin, mutta miksi? Kellonaika ja paikkakunta ovat oikein. Ei vaikuta tilanteesen mitenkään hakeeko paikkakunnan gps:llä vai syöttääkö käsin.\nOnko puhelimessa viimeisin ohjelmistopäivitys ja oletko palauttanut oletusasetukset laitteelle? Ja sen jälkeen käynnistänyt uudelleen?\nPuhelimessa on se viimeisin ohjelmosto mikä sille on saatavilla puhelimen oman päivittäjän kautta. Tähän jo vanhaan malliin ei tietääkseni enää päivityksiä edes saa.\nSilti tämä kello/sää widget on toiminut ihan ok tälläkin ohjelmistoversiolla pitkään ja käsittääkseni tämä sovellus on laitteen alkuperäinen.\nKaikista erikoisinta tässä asiassa on se, että nykyisellä sijaintikaupungilla (jääköön se nyt vielä mainitsematta), sääwidget näyttää kaiken muun oikein, mutta aina vaan kuvakkseesa on kuu, oli päivä tai yö. Aivan sama onko valinta suoraan tietty (kyseinen) kaupunki vai sijaintitiedon (GPS) mukaan. Kyseessä on kuitenkin Suomen mittakaavassa iso kaupunki. Valitsemalla satunnaisesti jokin muu kaupunki Keski-Suomen eteläpuolelta, sääwidget näyttää aivan oikein. Mikä tahansa kokeilemani paikkakunta Keski-Suomen pohjoispuolelta antaa samalla tavalla kuu-kuvaketta.\nAivan käsittämätöntä. Pohjoinen Suomi on sitten näköjään pistetty pannaan. Nytkö se rumppi iski Honoriin (Huaweihin) tällä tapaa?\nEn ole tehnyt tehdasresetontia, kun sitten alkaa se uudelleen asennusrumba. Mahdollisesti se ei edes auttaisi asiaa. Aivan kuin Accuweatherin palvelimessa liittyen tähän sovellukseen olisi tehty jokin muutos ja se ei nyt tämän sovellusversion ja tiettyjen leveyspiirien sijaintien kanssa käy yksiin.\nPuhelimessa on android versio 7.0 ja emui 5.0.4 , koko ohjelmisto versio on FRD-L09C432B416.\nTämä sääsovellus on versio 6.1.11.\nTuosta kannattaa laittaa kysymystä AccuWeatherin suuntaan että onko heillä tietoa tästä "ominaisuudesta". support@accuweather.com


Ateljee Saara: ONNEA ON...\n... kun luulee edessä olevan hillittömän pitkä päivä alkaen kello kahdeksan tentillä ja jatkuen aina iltayhdeksään sakka, kunnes tajuat että ehei aikataulumuutoksista johtuen puolet päivän luento-ohjelmasta onkin peruttu ja yhtäkkiä päivään, jonka piti olla aivan kammottavan pitkä ja raskas, onkin ilmestynyt 6 tuntia silkkaa vapaa-aikaa. (!)\n... suunnitella tulevaisuuden mahdollisia matkoja ja lueskella matkablogeista vinkkejä erinäisiin roadtrippeihin, vaellusreissuihin ja sen sellaisiin. Matkakuume tekee jälleen erittäin vahvasti tuloaan.\n... muistaa yllättäen, että jääkaapissa on vielä jäljellä muutama päivä sitten tehtyä omenapiirakkaa, jonka olemassaolon oli unohtanut pariksi päiväksi. Mumsmums, onko parempaa kuin omppupiirakka oijoi!\n... vaniljamaito, joka maistuu sulaneelta vaniljajäätelöltä. Ja sen omenapiirakan kanssa aika passeli muutes!\n... tentaattori, joka tarkistaa sähköiset tentit noin tunnin sisällä tentin lähettämisestä. Kyllä se mieltä virkistää saada heti tietää, jos tentti on ollut nappisuoritus!\n... aurinko. Oi aurinko, et kaipaa muita selittelyjä.\n... tuulettaa villavaatteita parvekkeella. Oikeesti, onkohan minussa jotain vialla kun saan jotain outoa riemua tällaisista pienistä askareista :D Mutta tulleehan niistä vaan raikkaita ja ihania tuolla pakkasessa!\n... Gilmoren tytöt ja kahvi. Lyömätön parivaljakko.\nLähettänyt Saarai klo maaliskuuta 04, 2018\nTunnisteet: arki, minä, onnellisuus, pienet asiat


Asunnonkin voi vuokrata verkkokaupasta | Kauppalehti\nAsunnonkin voi vuokrata verkkokaupasta\nMiksi me suomalaiset jonotamme? Syyksi on arvioitu jonottamisen olevan esimerkiksi osa hyvinvointivaltiota, siis että meillä olisi varaa seisoskella jonossa. Osalle jonottaminen tuntuu olevan lähes elämys: siitä on kyse, kun jonotamme ilmaisia ämpäreitä tai tukimme liikenteen jonottaessamme virvoitusjuomaa kauniisti valaistusta rekasta.\nEntä muistatteko ajan, kun internet mahdollisti lentolippujen varauksen? Verkosta varatut lentoliput piti käydä erikseen maksamassa lentoyhtiön kassalla varaustietoja vastaan. Ja viime aikojen Amos Rexin hypeilmiö sai aikaan sellaisen jonottamisen, että osalta jäi suosittu näyttely näkemättä.\nMitä sitten, jos luvattua tuotetta tai palvelua ei saakaan jonotuksesta huolimatta? Asiakkaan näkökulmasta positiivinen ”elämys” voi kääntyä jopa negatiiviseksi.\nMilloin kävit viimeksi asuntoesittelyssä?\nPaikalla saattaa olla lisäksesi kymmenen muuta samasta asunnosta kiinnostunutta. Vaikka koti olisi kuinka nappivalinta juuri sinulle, joudut jättämään valinnan ulkopuolisen ihmisen käsiin. Miten kukaan muu voisi tietää paremmin kuin sinä itse, millainen koti sinulle sopii?\nKojamossa olemmekin päättäneet kääntää tilanteen toisinpäin. Uskomme, että kotia etsivä sinkku, dinkku tai perhe tietää itse parhaiten, millainen koti on heille sopivin.\nKuluttajat ovat siirtyneet verkkoon ja tottuneet asioimaan ajasta ja paikasta riippumattomasti. Lisäksi kuluttajat odottavat, että tietoa on saatavilla ja valinta voidaan tehdä omien tarpeiden perusteella, ei niin että joku muu sanelee. Kojamo on halunnut vastata tähän tarpeeseen perustamalla Lumo-verkkokaupan.\nHaluamme luoda parempaa kaupunkiasumista, ja se on tehtävä kotia tarvitsevien ehdoilla. Perustimme vuonna 2015 Lumo-verkkokaupan, josta on tullut lyhyessä ajassa kiinteä osa Kojamon toimintaa. Verkkokaupassa Lumo-kotia ei tarvitse jonottaa, vaan asiakas voi valita itselleen parhaiten sopivan kodin heti ja muuttaa vaikka seuraavana arkipäivänä. Tätä kirjoittaessa jo lähemmäs 10 000 asukastamme on löytänyt kodin Lumo-verkkokaupasta – ilman jonottamista ja itselleen parhaiten sopivalla hetkellä.\nParemman kaupunkiasumisen puolesta,\nKojamo / Ville Kilpi


Miehelle pitkä tuomio tuttavansa taposta Kotkassa\nMiehelle pitkä tuomio tuttavansa taposta Kotkassa – oikeus ei uskonut selitystä kadulla kaatumisesta\nAmbulanssin ensihoitajat ihmettelivät kadulla kaatuneen miehen valtavaa verimäärää.\nTaposta tuomittu kotkalaismies väitti oikeudessa, ettei ollut käynyt viikkoihin tuttavansa asunnossa, jossa surma tapahtui. Sasu Makinen\n02.09.2021 klo 16:25\nKymenlaakson käräjäoikeus tuomitsi torstaina 43-vuotiaan kotkalaismiehen tuttavansa taposta yhdentoista vuoden vankeuteen, sekä maksamaan korvauksia muun muassa uhrin lapsille.\nHenkirikos tapahtui uhriksi joutuneen miehen asunnossa Kotkan Karhulassa viime pääsiäisenä. Mies tapettiin pitkäteräisellä veitsellä.\nNyt tuomittu Joni-Jaakko Kalevi Matviala on jo aiemmin saanut yhdeksän vuoden vankeustuomion hyvin samankaltaisesta taposta. Käräjäoikeuden tuomion mukaan hän surmasi miehen keittiöveitsellä kotkalaisessa asunnossa elokuussa 2010. Tuomio ei muuttunut myöhemmin Kouvolan hovioikeudessa.\nKiirastorstaina tehty henkirikos paljastui vasta pääsiäisen jälkeisenä tiistaina, kun poliisi löysi asunnosta kuolleen miehen, jonka epäiltiin joutuneen henkirikoksen uhriksi. Rikoksesta epäilty mies otettiin kiinni vielä samana päivänä Kotkassa.\nPoliisit löysivät sattumalta\nMatviala kiisti oikeudessa syytteen kokonaisuudessaan. Hän ilmoitti, ettei ole ollut tapahtuma-aikana kyseisessä asunnossa. Mies kertoi kyllä käyneensä asunnossa useita kertoja aikaisemmin, viimeksi noin kuukausi ennen surmaa.\nSurmailtana sattumalta paikalle osunut poliisipartio tavoitti Matvialan kadulta hyvin päihtyneessä tilassa, läheltä uhrin asuntoa. Hän kertoi poliiseille kaatuneensa kadulla ja lyöneensä päänsä kiveen.\nPoliisit hälyttivät paikalle ambulanssin, jonka ensihoitajat ihmettelivät poikkeuksellisen suurta verimäärää, vaikka potilaalla ei ollut kuin muutamia naarmuja. Ensihoitajat päätyivät viemään miehen sairaalan päivystykseen, jossa lääkäri totesi myös vammojen olevan hyvin lieviä.\nKäräjäoikeus ei uskonutkaan Matvialan väitteitä, että hän ei olisi käynyt lainkaan uhrin asunnossa surmailtana ja hänen vaatteidensa kunto olisi johtunut kadulla kaatumisesta.\nOikeus totesi näytön osoittavan, että miehen päällä olleet vaatteet olivat huomattavan veressä ja veri ei ollut peräisin hänestä itsestään. Lisäksi uhrin asunnolta löytyi useista paikoista syytetyn DNA:ta, mukaan lukien teossa käytetty veitsi.\nVahva todiste käräjäoikeuden mukaan oli myös asunnon lattialta löytynyt osittain juotu Suomi viina -merkkinen pullo, josta löytyi syytetyn DNA:ta.\nKäräjäoikeuden mukaan mikään ei viitannut siihen, että paikalla asunnossa olisi ollut joku kolmas henkilö. Oikeus ei myöskään pitänyt uskottavana sitä, että uhri olisi lyönyt itseään veitsellä.\nSyytetty kertoi oikeudessa hävittäneensä tuona iltana yllään olleet takin ja kengät, koska ne olivat kuluneet. Oikeus katsoi, että vaatteiden hävittäminen seuraavana päivänä antaa syyn epäillä, että mies on hävittänyt todisteita teosta.\nOikeuden mukaan teko oli raaka ja uhri puolustuskyvytön. Se ei kuitenkaan täyttänyt murhan tunnusmerkkejä.\nMies tuomittiin maksamaan uhrin lapsille ja entiselle puolisolle yhteensä reilun 13 000 euron korvaukset korkoineen. Hänen pitää myös korvata valtiolle muun muassa asianajokuluja yli 7000 euroa korkoineen.\nTuomio ei ole vielä lainvoimainen, vaan siihen voi hakea muutosta ylemmistä oikeusasteista.\nMiestä syytetään jo elämänsä toisesta verisestä taposta – kertoo itse vain kaatuneensa kadulla


Osaamisen johtaminen ja kehittäminen LPSHP:n Ensihoitopalvelussa - Theseus\nOsaamisen johtaminen ja kehittäminen LPSHP:n Ensihoitopalvelussa\nOttelin, Sini; Luokkanen, Tero (2016)\nEnsihoitotyön asiantuntijan osaamisvaatimukset ovat lisääntyneet ja muuttuneet yhä laaja-alaisemmiksi yhteiskuntarakenteen kehittymisen, asiakkaiden palvelutarpeiden lisääntymisen ja terveydenhuollon organisaatiomuutosten vuoksi. Kehittämistyömme kohteena on kenttäjohtajien osaamisen johtaminen ja kehittäminen Länsi - Pohjan sairaanhoitopiirin (LPSHP) ensihoitopalvelussa. Osaamisen johtamisen kehittäminen on osa organisaation strategista kehittämistä ja pe-rustuu sen tavoitteisiin. Kehittämistyön tarkoituksena oli kuvata LPSHP: n ensihoitopalvelun kenttäjohtajien ja ylempien esimiesten kokemuksia ja käsityksiä osaamisen johtamisen nykytilasta ja sen kehittämisestä LPSHP:n ensihoitopalvelussa. Kehittämistyössä tuotetaan ensihoidon osaamisen johtamisen viitekehys LPSHP:n ensihoitopalvelulle. Kehittämistyössä tuotetun tutkimustiedon ja johtamisen osaamisen viitekehyksen avulla voidaan kehittää ensihoidon toimintaympäristössä tarvittavaa osaamisen johtamistyötä.\nToteutimme kehittämistyön toimintatutkimuksen periaatteita soveltaen. Tietoa tuotettiin kolmessa eri vaiheessa. Ensimmäisen vaiheen tutkimusaineiston keräsimme kenttäjohtajilta ja ylemmiltä esimiehiltä yhteisissä tilaisuuksissa ryhmä- ja yksilöhaastatteluina. Haastattelut analysoimme aineistolähtöisellä sisällön analyysillä. Toisessa vaiheessa tuotimme ensimmäisen vaiheen tutkimustietoon ja osaamisen johtamista käsittelevään aiempaan tutkimus- ja teoriatietoon perustuen ensihoitajien osaamisen johtamisen viitekehyksen. Kolmannessa vaiheessa kehittämistyöhön osallistuneet kenttäjohtajat, ylemmät esimiehet ja me kehittämistyöntekijät arvioimme ensimmäisessä vaiheessa tuotettuja tutkimustuloksia sekä toisessa vaiheessa tuotettua osaamisen johtamisen viitekehystä yhteistulkintatilaisuudessa.\nEnsimmäisessä vaiheessa aineistolähtöisen sisällönanalyysin perusteella muodostimme tutkimustuloksiksi kaksi pääluokkaa, Osaamisen johtamisen nykytila ja Osaamisen johtamisen kehit-täminen. Kahdeksi yhdistäväksi luokaksi muodostimme kehittämistyömme tarkoitusta hyödyntäen Kenttäjohtajien osaamisen johtaminen ensihoitotyössä ja Organisaation vaikuttavat tekijät osaamisen johtamiseen ensihoitotyössä. Molempien kehittämistyöhön osallistuvien ryhmien pääluokkiin analysoimme neljä alaluokkaa. Kenttäjohtajien pääluokkiin kuuluvat alaluokat Osaamisen nykytilan kuvaus, Osaamisen johtamisessa tarvittava osaaminen ja resurssit, Osaamisen johtamisen haasteet sekä Osaamisen johtamisen kehittämisen keinot ja menetelmät. Ylempien esimiesten pääluokkiin kuuluvat alaluokat Strategia ja työhyvinvointi, Vaikuttavuus, laatu ja potilasturvallisuus ensihoidossa, Johtamisosaaminen ja esimiehen rooli sekä Osaamisen johtamisen haasteet ja tulevaisuus.


Halvat lennot Lontoo Southend - Las Vegas Mccarran alkaen 434 €\nHalvat lennot Lontoo Southend - Las Vegas Mccarran\nTässä kuussa568 €\nLennon tiedot kohteesta Lontoo Southend kohteeseen Las Vegas Mccarran\nMikä on paras hinta meno-paluulennolle kohteesta Lontoo Southend kohteeseen Las Vegas Mccarran?\nSkyscannerin paras hinta lennolle kohteesta Lontoo Southend kohteeseen Las Vegas Mccarran on 434 €. Tämä löytyi vertailemalla eri yhtiöitä, ja on koko kuukauden edullisin hinta.\nKuinka monta lentoyhtiötä lentää suoraan kohteesta Lontoo Southend kohteeseen Las Vegas Mccarran?\nMikään lentoyhtiö ei lennä suoraan kohteesta Lontoo Southend kohteeseen Las Vegas Mccarran.\nLöydä lennot Lontoo Southend - Las Vegas Mccarran -reitille Skyscannerin avulla\nSkyscannerin matkahaku on näppärä, löydät avullamme halvat lennot Lontoo Southend - Las Vegas Mccarran -reitille helposti! Me vertailemme miljoonia lentoja nettisivuilta ja hakukoneista ympäri maailman, jotta löydät mahdollisimman halvat lentoliput matkallesi.\nParas aika hankkia lennot Lontoo Southend - Las Vegas Mccarran -reitille\nSeuraa Lontoo Southend - Las Vegas Mccarran -reitin lentojen hintoja tilaamalla Skyscannerin hintahälytys. Hintahälytyksen avulla saat tiedot lentojen hintamuutoksista suoraan sähköpostiisi! Ota siis Skyscannerin hintahälytys käyttöösi ja pysyt ajan tasalla Lontoo Southend - Las Vegas Mccarran -reitin lentolippujen hinnoista. Näin otat hintahälytyksen käytöösi.\nKäytännöllisiä lisätietoja Lontoo Southend - Las Vegas Mccarran matkalle\nYlläolevasta infolaatikosta saat lisää tärkeitä tietoja Lontoo Southend - Las Vegas Mccarran -lentoreitille:\nLontoo Southend - Las Vegas Mccarran -reitin lennon pituus ja aika\nLontoo Southend - Las Vegas Mccarran -reitin edullisin hinta viime kuussa\nSuosituin lentoyhtiö reitillä Lontoo Southend - Las Vegas Mccarran\nLöydä lennot Lontoo Southend - Las Vegas Mccarran -reitille hintakalenterin avulla\nOletko joustava matkustuspäiviesi suhteen matkallasi kohteeseen Las Vegas Mccarran? Voit etsiä edulliset lennot välille Lontoo Southend - Las Vegas Mccarran Skyscannerin hintakalenterin avulla. Hintakalenterissa näet lentojen hinnat koko kuukauden ajalle, näin käytät Skyscannerin hintakalenteria.\nJoskus halvat lentodiilit kohteeseen Las Vegas Mccarran löytyvät hyvinkin äkkiä. Kannattaa siis olla valmis nappaamaan äkkilähtö reitille Lontoo Southend - Las Vegas Mccarran. Lue vinkkimme ja nappaa äkkilähtö Skyscannerin vinkkien avulla.


Parhaat takalasitarrat – Uimapuvut ja alusvaatteet\nTuotteita lisätään joka päivä, käy. Valkoinen muotoonleikattu tarra siirtokalvolla.\nOlikohan yksi tarra tämmöinen: tällä menolla teillämme kuolee useita ihmisiä. Parhaita, mitä olen ikinä nähnyt, oli 80-luvun loppupuolella . LADA PARAS KYYTI HOUSUT JALASSA TARRA, 12. MERSU PARAS KYYTI HOUSUT JALASSA TARRA, 12.\nOlematon kirjoitti: tientukko-racingteam. Itse en noista takalasitarroista välitä, ne omatekoiset läpät on aina parhaita. OHI VAAN, OSAMAKSUAUTOILIJAT tuningkinnerissä: HARVA MEISTÄ ON RAUTAA.\nTAKALASI TAI MUUT TARRATHALUAMALLASI TEKSTILLÄ. Lähetä kuva tai teksti, logo tai kerro mitä . Noista on ehdottomasti parhaat This side up ja Roll me over if you can. Minusta paras tarra teksti on ollut vanha edesmenneen carrolsin . Tarra Piraija kalat (2kpl), koko 85x50mm.\nTarra Pirates Finlan koko 50x50mm (2kpl-sarja).\nSuomen Leijona- tarra, koko 170x170mm. Tykkää meistä Facebookissa, saat parhaat tarjoukset sekä uutiset . Tykkää meistä Facebookissa, saat parhaat tarjoukset sekä uutiset ensimmäisenä! Autotarrat, teipi, nokkapelti, tkaluukku, takaikkuna, etulasi, tuulilasi. Yksi parhaita oli Warren takaikkunassa oleva Rannilalta lainattu tarra Kyllä käy katteeks.\nMäärä: Warning keep hands off my volvo v1. Tarra tulostettu laadukkaalle vinyylitarralle ja laminoitu, hyvä sään kes. Pyydä tarjous – saat vastauksen samana työpäivänä!\nTippaukot TIGER POWER -takalasitarra. Koirakyltit ja koiratarrat – koiratarvikkeet Lemmikkistoresta.


arkipyhat by Metalli Seiska - issuu\nTyöehtosopimuksen mukaisten arkipyhäkorvausten tarkoituksena on turvata työntekijälle normaali ansio myös sellaisilta viikoilta, joille sattuu kirkollisia juhlapäiviä tai muita yleisiä vapaapäiviä. Tämän vuoksi arkipyhäkorvausta ei makseta, jos edellä mainittu päivä sattuu lauantaiksi tai sunnuntaiksi. Teknologiateollisuuden työehtosopimuksen 17. §:n mukaisesti korvattavia arkipyhiä ovat kevään 2013 aikana: - pitkäperjantai (29.3.) - toinen pääsiäispäivä (maanantai 1.4.) - vapunpäivä (keskiviikko 1.5.) - helatorstai (9.5.) - juhannusaatto (perjantai 21.6.)\nArkipyhäkorvauksen suuruus Tuntipalkkaiselle työntekijälle maksetaan arkipyhäkorvauksena kahdeksan tunnin palkka keskituntiansion mukaan. Osa-aikatyöntekijän arkipyhäkorvaus saadaan siten, että kerrotaan edellä mainittu arkipyhäkorvaus (8 x keskituntiansio) työviikon säännöllisten työtuntien lukumäärällä ja jaetaan saatu tulo luvulla 40. Viikko- tai kuukausipalkalla olevalle työntekijälle ei erillistä arkipyhäkorvausta makseta, vaan hän saa myös arkipyhäviikolta normaalin palkkansa vähentämättömänä.\nArkipyhäkorvauksen maksamisen edellytykset Arkipyhäkorvaus maksetaan työntekijälle seuraavin edellytyksin: 1) Työsuhde on yhtäjaksoisesti kestänyt ennen arkipyhää vähintään kuukauden. Esimerkki: Jos työntekijän työsuhde on alkanut torstaina 28.2., hän on oikeutettu saamaan arkipyhäkorvauksen pitkäperjantailta 29.3. ja luonnollisesti myös toiselta pääsiäispäivältä 1.4. 2) Lisäksi edellytetään, että työntekijä on ollut työtuntijärjestelmän mukaisesti työssä joko viimeisenä arkipyhää edeltäneenä tai sen jälkeen lähinnä seuraavana työpäivänä. Edellytyspäivä on todellinen työtuntijärjestelmän mukainen työpäivä. Jos arkipyhää edeltää tai seuraa sovittu tai määrätty työajan tasaamisvapaa (pekkaspäivä), edellytyspäivä siirtyy työtuntijärjestelmän mukaiseksi arkipyhää edeltäväksi tai seuraavaksi työpäiväksi.\nArkipyhäkorvaus poissaolon ajalta Tietyissä tilanteissa työntekijä ei voi tai ole velvollinen työskentelemään arkipyhäkorvaukseen oikeuttavina edellytyspäivinä. Hän ei tästä huolimatta menetä oikeuttaan arkipyhäkorvaukseen, jos korvattava arkipyhä sattuu: • vuosiloman ajalle • ajalle, jolta työnantaja maksaa sairausajan tai äitiysvapaan palkkaa • työehtosopimuksen 20. §:n 11. momentissa tarkoitetun, alle 10-vuotiaan lapsen äkillisestä sairastumisesta johtuvan palkallisen poissaolon ajalle • taloudellisista tai tuotannollisista syistä johtuvan, enintään kaksi viikkoa ennen arkipyhää kestäneen lomautuksen ajalle • lakisääteisen isyysvapaan ajalle. Luettelo on tyhjentävä. Arkipyhäkorvaus ja lomautus Arkipyhäkorvaus maksetaan taloudellisin ja tuotannollisin syin toimeenpannun lomautuksen ajalta, jos arkipyhä sattuu lomautuksen alusta lasketun 15 ensimmäisen kalenteripäivän ajalle. Lisäksi myös kuukauden työsuhde-edellytyksen on täytyttävä. Seuraava esimerkki valaisee asiaa: Pitkäperjantai on 29.3. Jos lomautus on alkanut aikaisintaan perjantaina 15.3., arkipyhäkorvaus maksetaan. Jos lomautus on alkanut tätä ennen, arkipyhäkorvausta ei makseta. Jos lomautus päättyy niin, että työntekijä on työtuntijärjestelmän mukaisesti työssä arkipyhää seuraavana työtuntijärjestelmän mukaisena työpäivänä (edellytyspäivä), arkipyhäkorvaus maksetaan. Jos lomautus on toteutettu viikoittaisen työajan lyhennyksenä, arkipyhäkorvaus maksetaan normaalisti, riippumatta siitä, kuinka pitkään järjestely on kestänyt. Vuosiloma arkipyhäviikolla Työntekijän vuosiloma (kesäloma tai talviloma) voidaan määrätä tai sopia alkavaksi siten, että vuosilomajaksoon sisältyy päiviä, joita ei lueta vuosilomalain mukaan lomapäiviksi. Tällaisia päiviä ovat sunnuntait, kirkolliset juhlapäivät, pääsiäislauantai, vapunpäivä sekä juhannusaatto. Jos esimerkiksi talviloma (kaikki 6 päivää) sovitaan tai määrätään alkavaksi maanantaina 25.3., vuosiloma jatkuu vielä seuraavan viikon tiistain ja keskiviikon, koska pääsiäislauantaita ei lueta lomapäiväksi ja pitkäperjantai sekä toinen pääsiäispäivä (maanantai1.4.) ovat kirkollisia juhlapyhiä. On myös muistettava että tuntipalkkaiselle työntekijälle maksetaan arkipyhäkorvaus vuosiloman ajaksi sattuvilta arkipyhiltä vuosilomapalkan lisäksi. Turhien epäselvyyksien välttämiseksi on suotavaa, että loman sijoittamiseen ja lomapäivien kulumiseen liittyvät asiat selvitetään työnantajan kanssa etukäteen.


Nämä twiitit olivat liikaa kristillisdemokraattien johdolle - Kotimaa - Ilta-Sanomat\nNämä twiitit olivat liikaa kristillisdemokraattien johdolle\nJulkaistu: 4.7.2014 11:48\nKristillisdemokraatit tuomitsee jyrkästi varapuheenjohtajansa Laura Peuhkurin viime päivien lausunnot.\nVyyhti sai alkunsa tämän viikon maanantaina, kun KD:n varapuheenjohtaja Laura Peuhkurihttps://www.is.fi/haku/?query=laura+peuhkuri arvosteli avoimesti puolueen puheenjohtajaa Päivi Räsästähttps://www.is.fi/haku/?query=paivi+rasasta Ylen A-studiossa. Peuhkurin mukaan puolueessa ollaan yleisesti tyytymättömiä Räsäsen toimintaan.\nPeuhkuri yllätti Räsäsen heti keskustelun alussa syyttämällä tätä epäsuorasti valehtelemisesta tämän väitettyä viime viikolla pidetyn puoluehallituksen kokouksen jälkeen, että puoluejohdon tyytymättömyys olisi tullut hänelle yllätyksenä.\n– No ei todellakaan tullut. Kyllä niitä keskusteluja, joita hänen kanssaan käytiin, ja mitä yhteydenottoja hän ennen kokousta sai, niin kyllä hyvin ihmettelen tällaista ulostuloa, Peuhkuri totesi.\nRäsänen vaikutti kommentista silminnähden häkeltyneeltä, vaikka kuuntelikin syytöksiä rauhallisena.\n– Toki on ollut keskusteluja, ja ymmärrän että totta kai on kriittisiä äänenpainoja ollut jo vuosikausien ajan, erilaisia näkemyksiä ja siipiä puolueen sisällä, hän vastasi Peuhkurille.\nA-studion jälkeen Peuhkuri on viestinyt ahkerasti sosiaalisessa mediassa. Peuhkuri kirjoitti keskiviikkona Twitteriinsä muun muassa: "Olette varmaan monet hämmentyneet siitä, mistä A-studio sopassa on kysymys. Siinä on kyse Elävän Jumalan tuomiosta."\nJos twiitti ei näy, katso se täältä.https://twitter.com/peuhkuri\nOlette varmaan monet hämmentyneet siitä, mistä #astudiohttps://twitter.com/hashtag/astudio?src=hash sopassa on kysymys. Siinä on kyse Elävän Jumalan #tuomiohttps://twitter.com/hashtag/tuomio?src=hash sta https://t.co/UUObw9yclPhttps://t.co/UUObw9yclP\n— Laura Peuhkuri (@peuhkuri) 2. heinäkuuta 2014https://twitter.com/peuhkuri/statuses/484265033422348288\nSaman päivän aikana hän julkaisi useita muitakin twiittejä liittyen samaan aiheeseen:\nJos twiitti ei näy, katso se täältä.https://twitter.com/peuhkuri/status/484265897297993728\n#Jumalahttps://twitter.com/hashtag/Jumala?src=hash on #Elävähttps://twitter.com/hashtag/El%C3%A4v%C3%A4?src=hash #Kaikkivaltiashttps://twitter.com/hashtag/Kaikkivaltias?src=hash ja #Voimallinenhttps://twitter.com/hashtag/Voimallinen?src=hash Hänen tavoitteensa on yhdistää Suomen kanssa ja tehdä ryhtiliike #politiikkahttps://twitter.com/hashtag/politiikka?src=hash KD vain väline\n— Laura Peuhkuri (@peuhkuri) 2. heinäkuuta 2014https://twitter.com/peuhkuri/statuses/484265897297993728\nJos twiitti ei näy, katso se täältä.https://twitter.com/peuhkuri/status/484273138528964608\nJumalalle kiitos, että on väkeä #valohttps://twitter.com/hashtag/valo?src=hash n valtakunnassa. Teillä on paljon tehtävää tässä maassa #NouseSuomihttps://twitter.com/hashtag/NouseSuomi?src=hash #rukoilenSuomenpuolestahttps://twitter.com/hashtag/rukoilenSuomenpuolesta?src=hash @KDNuorethttps://twitter.com/KDNuoret\n— Laura Peuhkuri (@peuhkuri) 2. heinäkuuta 2014https://twitter.com/peuhkuri/statuses/484273138528964608\nEilen Kristillisdemokraatit ilmoittivat irtisanoutuvansa Peuhkurin kannanotoista. Puolueen nettisivuilla olevassa tiedotteessa sanotaan, että Peuhkurin lausunnot ovat puolueen eettisten sääntöjen vastaisia. Tiedotteessa lausunnon antajaksi on yksilöity puolueen puheenjohtaja Päivi Räsänen.\nRäsäsen erityisavustaja Andrei Nahkalahttps://www.is.fi/haku/?query=andrei+nahkala vahvistaa, että tiedotteessa mainituilla lausunnoilla viitataan nimenomaan Peuhkurin twiitteihin. Hänen mukaansa päätöksen takana ovat puolueen ”keskeiset toimijat”.\n– Puolueen puheenjohtaja on keskustellut tapauksesta viikon mittaan muiden varapuheenjohtajien kanssa. Myös kenttäväki on ollut erittäin aktiivista puoluejohdon suuntaan. Peuhkurin lausunnot ovat herättäneet suurta pettymystä, Nahkala toteaa.\nHänen mukaansa Peuhkurin kanssa tullaan keskustelemaan ”useamman tahon toimesta”, kun tilaisuus sen sallii.\n– Aivan varmasti. Peuhkurin ulostulo tuli yllätyksenä kaikille.\nPuolueen ensimmäisen varapuheenjohtajan Sauli Ahvenjärven mukaan Peuhkurin tilanteesta on käyty keskusteluja parissa eri porukassa.\n– Itse olen vaihtanut ajatuksia lähinnä eduskuntaryhmämme puheenjohtajan kanssa, mutta olemme kaikki yhtä mieltä siitä, että Peuhkurin ulostulo ei vastaa puolueen linjaa.\nAhvenjärvi toteaa, että Peuhkurin some-toimintaa on seurattu huolestuneena koko puoluekentällä.\n– Sanotaan nyt näin, että langat ovat olleet kuumina. Tämä on synnyttänyt runsaasti hämminkiä.\nHän ei usko, että tapaus tulee selkeästi vaikuttamaan puolueen maineeseen.\n– Toivon, että episodi laantuisi ja asettuisi oikeisiin mittasuhteisiinsa, hän sanoo ja jatkaa, että tilanne täytyy myös Peuhkurin kohdalla ”rauhoittaa kaikin tavoin”.\nRiikonen ei ota kantaa\nHelsingin Sanomat uutisoi alkuviikosta, että Ahvenjärvi aikoo asettua ehdolle puolueen puheenjohtajaksi. Hän sanoo olevansa valmiina talkoisiin.\n– Koen, että minulla valmiuksia lähteä kisaan mukaan. Puolueen kannalta on hyvä, että ehdokkaita on useampia, Ahvenjärvi sanoo.\nHänen mukaansa taustalla ei millään tavalla ole epäluottamus nykyistä puheenjohtajaa Räsästä kohtaan.\n–Räsänen on hoitanut tehtävänsä todella mallikkaasti. Jos minulta kysytään, hän on Kataisen hallituksen paras ministeri, Ahvenjärvi kehuu.\nIlta-Sanomat tavoitteli myös toista varapuheenjohtajaa Teuvo V. Riikosta, mutta Riikonen viestitti olevansa Lähi-idässä kriisinhallintajoukoissa eikä ”kommentoi mitään poliittista tai muutakaan”. Laura Peuhkurin puhelin oli perjantaiaamuna kiinni.\nTällaisia uskontosuuntauksia löytyy Räsäs-kohun takaa\nSari Essayah kuuluu helluntailiikkeeseen, kun taas Päivi Räsäsen puoliso Kansanlähetykseen. Lue lisää ›


Laura Malmivaara: Arvostan miestäni yhä enemmän\n”Arvostan miestäni yhä enemmän”\nlauantai 23.08.2008 klo 16:46\nOhjaaja-aviomiehen kanssa työskentely on näyttelijälle haaste. Laura Malmivaaralle se on myös valtava voimavara, vaikka yhteinen arki välillä kärsisikin.\nLaura Malmivaara ei näe ongelmaa siinä, että työskentelee miehensä kanssa. JANNE AALTONEN\nL aura Malmivaara on levänneen oloinen. Ei ihme, hän on nauttinut yli kahden kuukauden lomasta perheen mökillä meren rannalla.\n– Kun on kaksi alle kouluikäistä ja kaksi yli kymmenvuotiasta, ei tarvitse miettiä tekemistä. Heidän kanssaan puuhaillessa aamut kääntyvät illaksi ennen kuin huomaakaan, Laura sanoo.\nKesä ilman paineita\nLaurasta on ihanaa, kun on voinut nauttia kesästä ilman työpaineita.\n– Maalla oleminen antaa toisenlaisia elämyksiä kuin kaupungin melu. Syksyllä ja talvellakin menen mielelläni viikonlopuiksi mökille, rauhoittumaan takkatulen loimuun. Ei tarvitse televisiota, ei ulkoista viihdyttämistä, ei kulutushysteriaa.\nLaura juttelee kelloa vilkuilematta, vaikka onkin luvannut miehelleen mennä Espoo Cineen. Aku Louhimies on elokuvatapahtuman vuoden kotimainen ohjaaja.\nLouhimiehen uutuuselokuva Käsky sai ensi-iltansa eilen Espoossa, ja siellä esitetään huomenna neljä muutakin Louhimiehen pitkää elokuvaa sekä kaksi lyhytelokuvaa.\n– Arvostan Akua elokuvantekijänä vuosi vuodelta yhä enemmän, Laura sanoo.\nEnimmäkseen Laura ja Aku tekevät työtä muiden kuin toistensa kanssa, mutta muutamia kertoja Laura on näytellyt myös miehensä elokuvissa.\n– Minulle on valtava voimavara päästä tekemään työtä hänen kanssaan. Haastamme toisemme: läheisen kanssa työn tekeminen on ammatillisesti vaativinta. Toiselta uskaltaa kysyä sellaista mitä vieraammat eivät edes osaisi.\n– Mutta emme kilpaile keskenämme. Kilpailemme vain ajan riittävyydestä, kuten kaikki lapsiperheiden vanhemmat. Sekä Akun että minun työajat ovat sellaisia, että niitä on vaikeaa — mutta ei mahdotonta — sovittaa perhe-elämään.\nMitä mieltä Laura Malmivaara on ystävien kanssa työskentelemisestä - lue viikonvaihteen Iltalehdestä.


Hallitus haluaa yhteiskuntasopimuksen, takaraja elokuun lopulla - Keskisuomalainen\nKotimaa 27.05.2015 22:04\nHallitus haluaa yhteiskuntasopimuksen, takaraja elokuun lopulla\nHallitus toivoo yhä, että yhteiskuntasopimus työmarkkinajärjestöjen kanssa toteutuu. Hallitus luopuu päättämistään 1,5 miljardin euron ehdollisista säästöistä ja veronkorotuksista, jos järjestöt hyväksyvät sopimuksen. Tämä edellyttää myös sitä, että sopimuksen vaikutuksia on nähtävissä kehysriihessä 2017.\nPorkkanaksi hallitus tarjoaa noin miljardin euron tuloveron kevennystä.\nHallitus tekee osapuolille esityksen toimista viimeistään 30. heinäkuuta mennessä. Se odottaa järjestöjen sitoutuvan kattavasti yhteiskuntasopimukseen 21. elokuuta mennessä.\nYhteiskuntasopimuksen tavoite on alentaa yksikkötyökustannuksia vähintään 5 prosentilla. Palkansaajilta odotetaan esimerkiksi erittäin maltillista palkkaratkaisua. Viimeksi yhteiskuntasopimus kaatui pyrkimyksiin pidentää työaikaa.\nTyöntekijäpuolen keskusjärjestöistä Akava ja STTK kertovat olevansa valmiita jatkamaan neuvotteluja yhteiskuntasopimuksesta hyvinvointiyhteiskunnan turvaamiseksi, mutta SAK suhtautuu tavoitteen onnistumiseen epäillen.\nSAK:n puheenjohtajan Lauri Lylyn mukaan suurtyöttömyyden Suomessa hallitusohjelman isot leikkaukset työttömyysturvaan ja vuorotteluvapaaseen ovat kohtuuttomia.\n– Tehty hallitusohjelma leikkauksineen hankaloittaa sopimuksen synnyttämistä, koska hallitus on määritellyt yksipuolisesti sopimuksen tavoitteet ja keskeisen sisällön. Hallitus tarjoaa näin järjestöille työelämäkonsultin roolia. Yhteiskuntasopimus voi syntyä vain neuvottelemalla ja sopimalla, Lyly sanoi.\nElinkeinoelämän keskusliiton EK:n toimitusjohtajan Jyri Häkämiehen mielestä miljardin euron veronalennukset on houkutteleva porkkana. Hänen mielestään sopimus olisi välttämätön suomalaiselle elinkeinoelämälle, työntekijöille ja koko yhteiskunnalle.


Euroopan museoliittojen keskusjärjestö NEMO (Network of European Museum Organization) järjesti 25- vuotisjuhlakonferenssinsa Belgian Ghentissä 9.–12.11.2017. Konferenssiin osallistui kaikkiaan 201 henkilöä 41 maasta. Mukana oli 19 NEMOn jäsenmuseoliittoa.\nKonferenssin yhteydessä järjestetyssä juhlavuosikokouksessa valittiin viisi hallitusjäsentä seuraavalle kolmivuotiskaudelle. Uusina jäseninä NEMOn hallitukseen valittiin Suomen museoliiton pääsihteeri Kimmo Levä ja Aida Vezic Balkanin museoliitosta.\n– On todella hienoa aloittaa uutena hallituksen jäsenenä tilanteessa, jossa museoala on mukavassa nosteessa käytännössä kaikkialla Euroopassa, toteaa Kimmo Levä.\nAikaisemmista jäsenistä uudelle hallituskaudelle jatkoivat David Vuillaume Saksan museoliitosta, Dragos Neamu Romanian museoliitosta ja Sofia Tsilidou Kreikan kulttuuriministeriöstä. Hallituksen muita jäseniä ovat Nils Jensen Tanskan museoliitosta ja Margherita Sani Italiasta.\nNEMOn keskeinen tehtävä on varmistaa, että museoalan ääni EU:n päätöksenteossa tulee riittävästi kuulluksi. Tällä hetkellä ajankohtaisimpia kysymyksiä ovat henkilötietodirektiivi, tekijänoikeuslaki sekä vuoden 2019 EU-vaalit. Lisäksi rahapelijärjestelmien kehitys on keskeistä kaikille museo-organisaatioille.\np. 040 1662816


Sivuja: 1 ... 6 7  9 10 ... 14 Siirry alas\nKirjoittaja Aihe: Mitä kaukoputkella näkee? (Luettu 180980 kertaa)\n« Vastaus #105 : 09-02-2013, 10:18:14 »\nAivan hyviä näkökohtia. Olen kuitenkin sitä mieltä, että goto-toimintaa kannattaa käyttää. Pilvetön taivas on meillä niin harvinainen ilmiö että aikaa ei kannata tuhlata etsiskelyyn. Tähtitaivas tulee kyllä helposti tutuksi tähtikuvioitten ja muutamien kirkkaiden kohteiden avulla. Himmeitten kohteitten hakeminen rasittaa myös niskaa aika lailla.\n« Vastaus #106 : 09-02-2013, 11:23:10 »\nMainitut galaksit löytyvät ehkä helpoimmin 7x50 kiikarilla. Näkökenttä on laaja ja jos ei ole pahasti valosaastetta, ne näkyvät himmeinä vierekkäisinä ututäplinä tummalla taustalla. M82 on kompaktimpi ja selvästi pitkulainen.\nIsolla suurennuksella löytäminen on vaikeampaa.\n« Vastaus #107 : 09-02-2013, 13:58:07 »\nMinua tässä harrastuksessa viehättää se, että voi itse omin silmin nähdä erilaisia taivaan kohteita. Minua kiinnostaa se, miltä erilaiset syvän taivaan kohteet näyttävät visuaalisesti havaittuna. Suurin osa syvän taivaan kohteista on toki himmeitä ututäpliä, mutta en niinkään ole metsästämässä ensisijaisesti esteettisiä elämyksiä, vaan yritän saada käsityksen siitä, miltä ne kohteet näyttävät. Lisäksi pyrin välittämään tämän visuaalisen vaikutelman piirroksin ja sanallisin kuvauksin myös muille.\nItse en käytä GOTO -laitteita, vaan etsin kohteet tähtikarttojen ja tähtihyppelyn avulla. Minusta kohteiden etsiminen itse on keskeinen osa harrastusta. Kohteiden löytäminen on hyvin palkitsevaa, ja samalla tähtitaivaan tuntemus kehittyy. Vaikka koko ikänsä käyttäisi GOTO -laitteita, niin tähtitaivaan tuntemus ei kehity samalle tasolle kuin silloin, jos etsii itse kohteet taivaalta. Toki GOTO -laitteillakin on paikkansa ja monessa tilanteessa ne ovat hurjan käteviä.\nLisäksi tärkeä osa harrastustani on ihan silkka tähtitaivaan ihmetteleminen ja tuijotteleminen. Monesti havaintoöiden aikana paljon aikaa kuluu ihan vain tähtitaivasta ihaillessa ja ihmetellessä. Pimeän tähtitaivaan alla oleminen on jo itsessään sanoinkuvailemattoman upea elämys!\n« Vastaus #108 : 09-02-2013, 15:18:23 »\n7x50 kiikarilla M81 ja 82 eivät ole mielestäni kovin näyttäviä, mutta bongaaminen kyllä onnistuu.\nJos kerran selkeät hetket ovat kortilla, niin eikö silloin kannattaisi noin helpot kohteet etsiä suoraan käsin eikä tuhlata aikaa goton virittelyyn?\nGalaksit löytyvät ihan helposti joko tuolla karkealla kikalla edelliseltä sivulta tai sitten tarkemmalla tähtihyppelyllä. Itse tähtään aina otavan laatikon oikeanpuoleisten tähtien oikealta puolelta löytyviä kahta tähteä (ison karhun pää) pitkin ylös tähtirykelmään, ja siitä vasemmalle toiseen tähtirykelmään. Sinne kuin huitaisee dobsonin niin yleensä ovat galaksitkin heti kentässä.\nEi se goto nyt mitään syntiä ole, käyttäväthän sitä kaikki tehokkuuteen pyrkivät tähtikuvaajatkin. Mutta en kyllä millään saa päähäni millä tavalla se voisi tuoda mitään lisäetua kirkkaiden peruskohteiden katseluun. Kaikkien messierin kohteiden paikat iskostuvat kyllä tehokkaasti mieleen jo kerran tai kahden jälkeen eikä siihen tarvita mitään kymmenien vuosien kokemusta. Jos ajaa joka kerta M31:een gotolla niin sitten pääsee kyllä näkemään galaksin mutta kokemus ei sitten kartu yhtään, edes sen kymmenen vuoden aikana.\n« Vastaus #109 : 09-02-2013, 18:21:35 »\nLainaus käyttäjältä: RoLeh - 08-02-2013, 19:32:01\nMoi, syksyllä nuo galaksit löytyi omalta pihalta keskeltä kaupunkia aika helposti, mutta nyt kun on lunta ja tosi valosaasteista, ei ole löytynyt enään, mitä nyt ees päässy näillä keleillä kattomaan. Eli suosittelen joskus retkeä tosi pimeeseen paikkaan, siellä se varmasti löytyy ja näkymät on taatusti pimeessä hienommat muutenkin!\nPahoittelen virhettä, tuli joku ajatuskatko ja sekoitin näköjään nuo galaksit m51:seen, se on vähän\nhimmeämpi ja vaikea löytää kaupungissa.\nM81 ja 82:nen on löytynyt aina pihaltani(keskellä kaupunkia) aika helpostikkin 25cm newtonilla.\n« Vastaus #110 : 09-02-2013, 18:29:51 »\nitsekki kuullun gotolla ajoa harrastaviin. ja voin sanoa et kerran oon mahollisesti andromedanki nähny. Niin loppuenlopuksi aika tuhnu se oli ainaki mun silmissä niinku muutki galaksit. Johtuukohan sitte turhan isosta polttovälistä vai mistä en tiiä.\n« Vastaus #111 : 09-02-2013, 22:04:34 »\nVarsinkin galaksit tuppaavat olemaan ensialkuun kovin vaatimattoman näköisiä tuhnuja. Yksityiskohtien näkeminen syvän taivaan kohteissa vaatii ylipäätään kaukoputken ja olosuhteiden lisäksi tietyn määrän kärsivällisesti hankittua kokemusta. Andromedan galaksi on hyvä esimerkki kohteesta, joka on hyvin kirkas, mutta ei paljasta itsestään kovinkaan paljoa nopeasti vilkaistuna.\nHimmeiden tuhnujen näkemiseen saa helposti lisäarvoa ja saavutuksen tunnetta etsimällä ne itse kartan ja tähtihyppelyn avulla. Samalla oppii hahmottamaan taivasta paremmin ja näkee putkellaan muutakin kuin määränpäänä olevan kohteen. Goto onkin sitten paljon hyödyllisempi apuneuvo, jos tarkoituksena ei ole ihailla kohdetta omin silmin vaan kerätä siitä mahdollisimman paljon valoa kameran kennolle. Tarkoitus määrää tässäkin parhaan menettelyn.\n« Vastaus #112 : 19-02-2013, 20:13:19 »\nOlen taatusti aloittelia koska olen vain silloin tällöin käyny näytöksissä ja enimmäkseen 60 luvulla\nLohjan tornissa olen muutan kerran käyny kun se on meitin aseman vesitornin katolla mutta säät on estäny enemmän katselun\nNo oma putki on pitänyt hommata jo kauan...ja iso tilasinkin villen kellosta ison mutta loppu tulee joskus:( no siten torilla oli Celestron 11" gps goto niin piti hakea kotiin!\nNo kuu kumotti tänään ja kun laitetta ei ilmeisesti ole koskaan käytetty manuaalisesti hakuputki oli irti ja ruuvit hukassa (ne oli avaamattomassa muovipussissa :)\nNo ei mitään kuuta katsomaan..aikani tapeltuani tietokoneen kanssa sammutin sen (entinen kaupungin tukihenkilö:) no pikku putki kuuhun..täytynee kohdistaa mitään ei löytynyt :(\nMutta kun on tälläinen jässikkä tiirasin putkeen ja kun sain kuun väärästä päästä kumottaa(katsoin siis putkeen apupeilin puolelta..onkohan kuukaan tehnyt niin:) niin tarkentamaan.....ja hienoita ne kraaterit näyttää...lipuu vaan nopeest ohi että kai se on pakko opetella toi Goto mutta sitten tuli pilviä!\nJos kukaan ei pahastu niin kirjoottelen tänne mitä näen putkellani..ystäväni on innokas kuvaaja joten kamerakin laitetaan kiinni kun ehditään\nEi kun odottamaan pilvien haihtumista!\n« Vastaus #113 : 20-02-2013, 22:08:16 »\nKun tyhjästä lähtee oppii äkkiä uusia asjoita\nPistin apukiikarin hehtaarilleen niin kohdistus onnistuu paremmin ja kapulan käsikäytölle niin pysyy suunassa\nJa varustelu kierros pakko aloittaa kun silmä tulee kipiäksi kuusta ilman suodatinta! 10mm tuntui mukavalta sillä näki tarpeeksi tarkasti että löysi tuttuja ja tuntemattomia kraatereita (joitain vielä muisti )\nPutki tuntuu mulle sopivalta ei vielä liian raskas ja helppo ottaa käyttöön! Kaverikin innostui kun tossa parituntia tiirailtiin nyt vaan hyvä penkki ja lämpöhaalarit päälle ja seuraavaksi kohteeksi vaikka jupiteri\n« Vastaus #114 : 24-02-2013, 20:36:31 »\nJatkan vielä hetken yksinpuhelua jos kukaan ei hermostu!\nKuu oli tietty liian kirkas kun suodatin on vasta ursasta tulossa mutta Jupiteria sai tutkailla\nihan ajan kanssa, optikko kaverini otti 5mm huoltoon oli sen verran likainen..ihmeteltiin kun ei tarkentunut!\nFöönillä saatiin lasi kirkkaaksi! seuraavaksi opettelee seurannan käyttöä kun sain ton suomenkielisen ohjeen!\n« Vastaus #115 : 24-02-2013, 21:09:11 »\nLainaus käyttäjältä: taotao - 24-02-2013, 20:36:31\nTuollainen 5mm okulaari saattaa useimmissa tapauksissa (okulaarin tyypistä ja laadusta riippuen) olla hieman liian lyhytpolttovälinen havaintojen tekoa ajatellen. Tuollainen 5mm okulaari suurentaa jo aika paljon ja ilmakehän jatkuvasta väreilystä johtuen kuva on tuollaista okulaaria käyttäen melkein aina epätarkka. Okulaari varmaan oli myös likainen, mikä entisestään heikesti kuvan laatua! Mutta noin yleisesti ottaen noin lyhytpolttovälisille okulaareille on oikeastaan vain hyvin vähän mielekästä käyttöä.\n« Vastaus #116 : 24-02-2013, 21:40:57 »\nHuomattiin 40mm näki hyvin ja kohde pysyi mukavasti näkyvissä:)\nAloittamisessa on se mukavapuoli että alkuun opii nopeasti uutta!\nJa kyllä tuo triirailu kuvien katselun voittaa :azn jotenkin sevaan koukuttaa!\n« Vastaus #117 : 24-02-2013, 22:46:00 »\nSe 5mm okulaari likaantuu vastakin aika helposti. Silmä on melkein kiinni lasissa ja silmäripset levittävät rasvaa okulaarin silmälinssin pinnalle. Oikeastaan se on käyttökelvoton... Plössl tyyppisistä okulaareista, halvemmista puhumattakaan, kymmenmillinen on nippa nappa havaintokelpoinen. Nuo halvat putkien mukana tulleet ovat lähes huijausta, joita ei optikkokaan paranna.\nLyhyet okulaarit pitää valita erityisen laadukkaista sarjoista, jotta niitä voisi käyttää. Niissä silmän etäisyys linssipinnasta on suurehko. Tuollainen rakenne vaatii okulaariin lisää lasia ja hiottavia pintoja -> hinta nousee.\n« Vastaus #118 : 25-02-2013, 07:32:50 »\nOsaisitko sanoa kohtullisen hinta/laatusuhteessa okulaarin planeettojen katseluun\ntuolle Celestron 11"\nTuolla okulaariosastolta löysin kyllä jotain..mutta jonkun mielipide tuolle putkelle olisi kiva kuulla!\n« Vastaus #119 : 25-02-2013, 10:16:42 »\nJotta ketjujen sisältö pysyisi jotenkin hanskassa, okulaariaiheiset kysymykset kannattaa laittaa niille tarkoitetun otsikon alle.\nmoderaattorin ominaisuudessa JK\nSivuja: 1 ... 6 7  9 10 ... 14 Siirry ylös\nSivu luotiin 0.119 sekunnissa. 23 kyselyä tietokannasta.


Pirkkala - Page 2 of 14 - Puheenaiheet.fi\nKeskinen Pirkanmaa hyvää aluetta asuntorahoittajille\nAsuntoluotottaja Hypoteekkiyhdistys näkee Keskisen Pirkanmaan hyvänä alueena, Pohjois-Pirkanmaan huonona ja Etelä-Pirkanmaan pääosin näiden väliin jäävänä alueena. Hypoteekkiyhdistyksen tuoreessa asuntoluottoluokituksessa A-luokkaan...\nMaapalstan ja 69 vuoden ikäisen heikkokuntoisen omakotitalon omistava vaatii Pirkkalan kunnalta yli 3,2 miljoonan euron korvausta pakkolunastettavasta kiinteistöstä. Kunnan mukaan...\nIso teollisuustontti vapautuu valtatien kolme varrelta Pirkkalassa\nKoronaepidemia on saanut Pajakulma Oy:n luopumaan 3,9 hehtaarin laajuisen teollisuus- ja varastorakennusten tontin vuokrasopimuksesta Pirkkalassa Linnakallion korttelissa. Uudestaan tarjolle tuleva...\nPirkanmaan tartuntaluvut ovat pysyneet hyvinä tai tyydyttävinä viime viikot. Tartuntamäärien lasku ei kuitenkaan kerro tartuntojen merkittävästä vähenemisestä Tampereen ulkopuolella. Kahden...\nTartuntatautirekisteriin lisättiin torstaina peräti 614 uutta tartuntaa. Pirkanmaalla tartuntoja kirjattiin kahdeksaan kuntaan yhteensä 22. 21000 asukkaan Valkeakoskelle kirjattiin peräti seitsemän...\nTauti murjoo nyt viikosta toiseen pikkukaupunki Paimiota\nLounaissuomalainen 11000 asukkaan Paimio on melkoisessa koronakurimuksessa. Kahden viikon aikana tartuntatautirekisteriin on kirjattu 65 tartuntaa ja tänään tiistaina 15. Paimio...\nTartuntatautirekisteriin kirjattiin lauantaina useita tartuntoja useisiin Pirkanmaan kuntiin pitkästä aikaa Tampereen kahdeksan tartunnan lisäksi kolme tartuntaa lisättiin Nokialle ja Kangasalle...\nKahden viime viikon aikana Hämeenkyrössä on asukaslukuun suhteutettuna ollut todennettuja tartuntoja jopa enemmän kuin Tampereella. 10000 asukkaan Hämeenkyröön tartuntoja on...\nTartuntatautirekisteriin kirjattiin maanantaina peräti kahdeksan tartuntaa Tampereen kaupunkiseudun ulkopuolelle Pirkanmaalle. Hämeenkyröön kirjattiin lauantain tapaan kolme tartuntaa, Ikaalisiin kirjattiin kaksi ja...


Kirjoittaja Aihe: 103P/Hartley 2 (Luettu 86533 kertaa)\n« Vastaus #15 : 14-09-2010, 15:45:36 »\nMinkä kokoisella putkella komeetta mahdollisesti näkysisi nyt lähiaikoina?\n« Vastaus #16 : 14-09-2010, 16:01:35 »\nTimpe tuolla edellisellä sivulla kertoi että valosaasteen vaivaamassa paikassa ei ollut tahtonut näkyä 30cm putkella.\nKirkkauden puolesta pitäisi näkyä pimeällä paikalla hyvin jo ainakin 15-20cm putkilla.\nPitäisi siis kirkastua niin että marraskuussa jos hyvin käy näkyisi jopa paljaalla silmällä.\n« Vastaus #17 : 14-09-2010, 18:14:31 »\nJep, omalla 12" Newtonillakin on ollut vaikeuksia _nähdä_ tätä komeettaa visuaalisesti näistä kaupunkilähiön olosuhteista. Sopivasti suurennusta & syrjäsilmällä katsomista, niin pieni himmeä tuhnu on erottunut tähtien joukosta. Mutta vasta 30...60s valotus digijärkkärillä on vahvistanut saman havainnon todeksi. Toisaalta... enpä ole katsonut Hartley 2:sta kohta pariin viikkoon (säärajoitteiden takia) enkä ole pyrkinyt varsinaisen visuaalihavainnon tekemiseen, vaan varmistanut komeetan sijaintia kuvausruudun keskelle\nTuo einarin 15-20cm putkiarvio pimeältä paikalta lienee silti oikealla tasolla, kun kohteen kirkastuminen on odotettavissa. Haasteena on löytää juuri oikeaan kohtaan taivasta, jollei putkessa ole gotoa (eikä sekään auta, jos kohde hukkuu taustataivaan kirkkauteen).\nEDIT: Nyt tuossa Cloudy Nightsin linkissä kerrottiin, että komeetta olisi näkynyt jo 80mm linssiputkella pimeistä olosuhteista. Ei siis kannata masentua, vaan kokeilla löytyykö tuo jo omalla putkellakin.\n« Vastaus #18 : 14-09-2010, 22:08:08 »\nLainaus käyttäjältä: veka - 13-09-2010, 00:53:04\nOnko näissä komeettakuvissa seuranta lukittu komeettaan vai onko seuranta jollain lailla ohjelmoitu, ainakin se näyttää onnistuneen nappiin.\n« Vastaus #19 : 14-09-2010, 22:44:06 »\nLainaus käyttäjältä: mistral - 14-09-2010, 22:08:08\nEi sen kummempaa kuin normaali tähtien liikkeen suhteen tapahtuva seuranta, mutta otan kaikki valotukset yhteen pötköön ilman mitään dark- tai flat- kalibrointeja yksittäisten valotusten lopussa. Näin aikaväli 1. valotuksen käynnistymisestä viimeisen valotuksen loppuun jää mahdollisimman lyhyeksi eikä hitaammin liikkuva komeettakaan ehdi vaeltaa tähtien suhteen kovin pitkää matkaa esim 5x90 s:n kuvissa. Kuvien kalibroinnin ja pinoamisen komeetan kirkkaimman ydinosan suhteen teen Astroart -ohjelmalla. Pinoamistarkkuuden parantamiseksi zoomaan komeetan ytimen riittävän suureksi sekä säätelen kirkkautta sopivaksi. Itse rakenneltu massiivinen kaukoputkilaitteistoni on niin alkeellinen, ettei siinä voi käyttää edes automaattista guidausta tähtien avulla vaan kaikki on hoideltava manuaalisesti.\n« Vastaus #20 : 17-09-2010, 17:55:21 »\nHartley 2 näyttäisi kirkastuneen selvästi parissa päivässä, tämä esimerkkikuva on poimittu tuosta yllä mainitsemastani Cloudy Nightsin Hartley 2 -ketjusta:\n« Vastaus #21 : 20-09-2010, 00:31:21 »\nhttp://kotisivu.dnainternet.net/jblkdjgk/103pHartley2.htm. Kuvauslaitteistona oli 40cm:n newton f/3.1 (reducer+coma corrector) ja Atik 16HR CCD. Muut kuvaustiedot näkyvät kuvien yhteydestä.\nLisäsin Hartley -sivuilleni jälleen uudet 14.9.-10 ja 17.9.-10 otetut CCD -kuvat (vieritä sivun loppupuolelle).\n(Myös Tempel -sivullani on uusi 17.9.-10 otettu kuva, joka löytyy Tempel -ketjun kautta).\n« Vastaus #22 : 21-09-2010, 00:01:56 »\nVähän mopo sarjaa tähän väliin, turhan vaalea oli tuo taivas. Siellä se kuitenkin lymyilee. Tähtien mukaan pinottu.\n40 x 45s, Nikon D300, ISO800, Orion 80/400mm akromaatti. Crop.\n« Vastaus #23 : 21-09-2010, 08:42:52 »\nUppo, kannattaa kokeilla pinota myös komeetan mukaan niin näkyy sekin paremmin.\nNyt näkee selvästi kuinka komeetta on liikkunut valotusten aikana.\n« Vastaus #24 : 21-09-2010, 09:06:38 »\nLainaus käyttäjältä: einari - 21-09-2010, 08:42:52\nEn tuolla DSS:lla ainakaan saanut lukittua tuohon komeettaan. Yritin kyllä, voi olla että en vaan osaa\nPalaan tähän tänään paremmalla ajalla.\n« Vastaus #25 : 21-09-2010, 11:58:47 »\nJoo, se on vähän mutkikasta.\nKuvat pitää olla aikajärjestyksessä (ja pitiköhän olla raw/fits-kuvia) ja sitten merkitään komeetta ensimmäiseen ja viimeiseen kuvaan.\n« Vastaus #26 : 21-09-2010, 18:49:53 »\nLainaus käyttäjältä: Uppo - 21-09-2010, 09:06:38\nDSS:llä voi etsiä komeetan kuvista hiirellä naksuttelemalla komeetta-tilassa. Rekisteröi ensin kuvat ja etsi sitten komeettatilassa kuvista komeetan sijainti ja lukitse se klikkaamalla. Muista painaa SHIFT-pohjaan ja katsoa ylänurkan suurennusikkunaa kun haet komeettaa, niin saat siirreltyä kursoria ilman "karkeaa pykälöintiä". Olen uskotellut itselleni, että riittää kun saa komeetan tuon kursori-rinkulan sisään, niin DSS hoitaa loput kohdistukset itsekseen. Tuota Einarin "ensimmäinen-viimeinen-kuva" keinoa en ole kokeillut, mutta se toiminee hyvin jos kuvien väliajat ovat vakiot.\n« Vastaus #27 : 21-09-2010, 23:57:28 »\nNo nyt, SHIFT oli avain onneen tässä tapauksessa. Pitäisi varmaan joskus manuaalejakin lueskella, kiitos Timpelle tuon mainitsemisesta. Jouduin kaikkiin kuviin klikuttelemaan tuon komeetan paikan, merkintä ensimmäiseen ja viimeiseen olisikin ollut jo liian helppoa. Kuvan käsittely olikin sitten jo aivan tuskaa, jalustan napasuuntaus ei ole oikein kohdallaan, siitä tuota raidoitusta. Pimeämmältä taivaalta sitten ensikerralla.\nSpeksit muuten samat, croppi vain hieman tiukempi.\n« Vastaus #28 : 22-09-2010, 20:02:36 »\nLainaus käyttäjältä: Uppo - 21-09-2010, 23:57:28\nNo nyt, SHIFT oli avain onneen tässä tapauksessa. Pitäisi varmaan joskus manuaalejakin lueskella, kiitos Timpelle tuon mainitsemisesta. Jouduin kaikkiin kuviin klikuttelemaan tuon komeetan paikan, merkintä ensimmäiseen ja viimeiseen olisikin ollut jo liian helppoa. Kuvan käsittely olikin sitten jo aivan tuskaa, jalustan napasuuntaus ei ole oikein kohdallaan, siitä tuota raidoitusta.\nHyvä kun lähti pelittämään noilla ohjeilla!\nDSS:n raitoja ihmettelen itsekin, kun pinoan kuvat sekä komeetan että tähtien mukaan. Mistä olet lukenut tuosta raidoituksen synnystä, että se olisi napasuuntauksesta kiinni?\nOmalla työpöydälläni on myös samalta illalta otettu kuvasarja, jota en ole ennättänyt käsittelemään loppuun saakka. Kuva(t) tulevat siis näytille myöhemmin, mutta nuo tähdet kuvassasi näyttivät jotenkin tutuilta eli taitavat mahtua samaan rinnakkaisruutuun kanssani\n« Vastaus #29 : 22-09-2010, 20:42:44 »\nLainaus käyttäjältä: Timpe - 22-09-2010, 20:02:36\nNo vähän siitä lähdin että jos kenttä ei valuisi noin paljon tuossa ajassa, ei raidoitusta sitten pinossa esiintyisi noin paljoa, vai menikö ajatukseni metsän puolelle\nMinä kun saan raitaa vähän jokaiseen kuvaan mitä tuolla niputan.\nVarmaan jollain asetuksilla DSS:ssa saisi tuota vähennettyäkin, pitänee testailla lisää. Jatkot tästä varmaan muissa topiceissa, ettei valuta täällä OT:n puolelle.


Älä tee tätä virhettä asumistuen kanssa - Elämässä.fi\nAsumistuki tarkistetaan vähintään kerran vuodessa. Vuositarkistus ei ole suinkaan turha tarkistus, sillä sen tarkoituksena on taata, että sinulle maksetaan asumistukea oikean suuruisena. Toimittamalla hakemuksen ajoissa varmistat, että tuen maksu jatkuu ja saat rahan heti kuukauden alussa tilillesi. Yleisin syy asumistuen lakkauttamiselle on vuositarkistushakemuksen puuttuminen.\nYleisin syy asumistuen lakkauttamiselle on vuositarkistushakemuksen puuttuminen.\nHyvä asia on se, ettei sinun tarvitse itse huolehtia vuositarkistuksen ajankohdasta. Kela lähettää sinulle asiasta kirjeen noin kuukautta ennen vuositarkistuksen ajankohtaa. Myös ohjeet vuositarkistuksen tekemiseen löytyvät kirjeestä. Sinun pitää huolehtia vain siitä, että toimitat hakemuksen kirjeessä annettuun päivämäärään mennessä.\nJos vuositarkistushakemuksen jättää tekemättä, tästä koituu usein tuensaajalle turhaa harmia. Ensinnäkin Kela lakkauttaa asumistuen vuositarkistuksen ajankohdasta alkaen. Tämä tarkoittaa sitä, että tuen maksaminen päättyy eikä seuraavassa kuussa tuttua asumistukea kilahda tilillesi.\nToisekseen tuen uudelleenkäsittelyssä voi kestää. Vuositarkistushakemuksen saa lähetettyä jälkikäteen, mutta mielessä on hyvä pitää se, että seuraavaa maksua saattaa joutua odottelemaan jopa viikkoja. Kelassa hakemukset käsitellään saapumisjärjestyksessä eikä myöhästyneille hakemuksille ole niin sanottua ohituskaistaa. Asumistuessa keskimääräinen hakemusten käsittelyaika on kolme viikkoa. Aika pitkä aika odottaa tukea takaisin maksuun, eikö?\nMyöhästyneille hakemuksille ole ohituskaistaa.\nJos kuitenkin sattuu käymään niin hassusti, että vuositarkistushakemuksen lähettäminen jää, sinun on toimittava ripeästi! Asumistuki voidaan myöntää aikaisintaan hakemiskuukautta edeltävän kuukauden alusta.\nHakemuksen täyttäminen onnistuu kätevästi OmaKelassa. Jos tilanteesi on pysynyt ennallaan edelliseen tarkistukseen verrattuna, selviät hakemuksen täyttämisessä todennäköisesti muutamissa minuuteissa. Jos taas esimerkiksi palkkatulosi ovat vaihtelevia tai tilanteesi on muuten monimutkainen, varaathan hakemuksen täyttämiseen kunnolla aikaa. Kun täytät hakemuksen huolellisesti, hakemuksesi käsittely nopeutuu.\nKelasta soitetaan, jos lisätietoja tarvitaan. Kelasta tulevaan puheluun kannattaakin aina vastata.\nYmmärrän hyvin, että Kela saattaa näyttäytyä etäiseltä viranomaiselta. Näin minäkin ajattelin nuorempana tuoreena opiskelijana ja välttelin Kelan kanssa asioimista viimeiseen saakka. Usein kuulee myös, että hakemuksen täyttäminen voi tuntua hankalalta. Kerroinko hakemuksella kaiken tarpeellisen? Pitäisikö minun lähettää jokin liite?\nJännittää ei kuitenkaan kannata – Kelasta soitetaan, jos lisätietoja tarvitaan. Kelasta tulevaan puheluun kannattaakin aina vastata. Kaikki kelalaiset ovat tuiki tavallisia ihmisiä, joille sinun auttamisesi on tärkeää. Tyhmiä kysymyksiä ei ole ja hankalat Kela-asiat voidaan tarpeen tullen vääntää rautalangasta.\nMyös Kelaan saa soittaa. Jos et ole varma, miten sinun tulisi toimia, soita meille. Lupaan, että langan päässä ei odota tiukka ja turhautunut ”Kelatäti”, vaan ihminen, joka auttaa sinua mielellään.\nKun täytät hakemukset ajallaan, teet palveluksen itsellesi. Pahimmillaan viivästyneet tukien maksut saattavat johtaa ongelmiin oman vuokranantajasi kanssa, kenties jopa asunnon menettämiseen. Katto pään päällä ja seinät ympärillä tuovat turvaa. Tätä turvallisuuden tunnetta me Kelassa haluamme vaalia.\nAliisa Raskinen asumistuki lakkauttaminen tarkistus vuositarkistus


Frisbeegolfin kärkikiertue rantautuu Ouluun - ePressi\nFrisbeegolfin kärkikiertue rantautuu Ouluun\nFrisbeegolfin kotimaisen kärkikiertueen Prodigy Disc Pro Tourin toinen osakilpailu pelataan 16.-17.6.2018 Oulussa Pikkaralan frisbeegolfradalla. Neljästä osakilpailusta koostuvalla kiertueella taistellaan osakilpailuvoittojen lisäksi myös kiertueen kokonaisvoitoista.\nOdotettavissa tiukkoja kärkitaistoja\nKiertueen avausosakilpailun perusteella Oulussa voidaan odottaa nähtävän tasaväkisiä taistoja kärkisijoista. Miesten avoimessa luokassa kilpailevat muun muassa ensimmäisessä osakilpailussa voitosta tiukan otatuksen käyneet Ville Ahokas (Lords of Disc Golf, Heinola) ja Janne Hirsimäki (Nummelan Frisbeeseura). Tammisaaressa kaksikko päätyi kolmen kilpailukierroksen jälkeen tasapisteisiin, joten osakilpailuvoittaja selvisi lopulta vasta kierrosten jälkeisessä ratkaisupelissä.\nJärjestäjäseuran kärkipelaajista kotiradalla nähdään kisaamassa muun muassa vuoden 2014 Euroopan mestari ja vuoden 2016 EM-pronssimitalisti Jenni Eskelinen. Naisten avoimessa luokassa Eskelisen haastavat niin Tammisaaren avausosakilpailun voittanut Henna Blomroos (Rauman Frisbee) kuin Oulussa Meri-Toppilan radalla kaksi vuotta sitten Euroopan mestariksi kruunattu Eveliina Salonen (Nummelan Frisbeeseura).\nLauantaina pelaajat kiertävät kaksi kierrosta, klo 10 ja klo 16 alkaen. Sunnuntain finaalikierros käynnistyy golflähdöin klo 9.00 alkaen. Naisten avoimen luokan neljän kärki suuntaa päätöskierrokselle noin klo 11.50 ja miesten luokan kärki noin klo 13.


5 lokakuun, 2019 – Laiton Lehti?\nLIVE: Täyttyvätkö Pariisin kadut keltaliiveistä 47:nen kerran vai ovatko luovuttaneet?\nRanskan keltaliivit ovat lähes vuoden ajan joka lauantai osoittaneet mieltään korruptoitunutta hallitusta ja globalisteja vastaan. Jatkuvatko mielenosoitukset vai loppuvatko ne tänään?\nSyökäämme vauvoja-feministi olikin trolli?\nEilen maailmalla levisi video feminististä, joka vaati ihmisiä pelastamaan ilmaston syömällä vauvoja. Pian sen jälkeen LaRouche-järjestö ilmoitti twitterissä, että kyse oli trollauksesta, jolla pyrittiin näyttämään ilmastohysteerikkojen hulluus. Ei ole kuitenkaan varmaa oliko kyse tuplatrollauksesta. Kyseinen nainen tai trolli ei nimittäin ole tullut julkisuuteen todistamaan, että kyse […]\nItalialaisessa vaatekaupassa ostoksilla olleet asiakkaat hämmästyivät, kun vastaan käveli hirvi. Erikoisinta oli, että hirvi oli aivan rauhallinen. Ja melkoi muotitietoinen! Hirvi oli nimittäin itse koristautunut erikoisella, mutta luonnonmukaisella päähineellä. Myöhemmin Italian poliisi sai ohjattua hirven takaisin metsään.\nAjatuksella ohjattavia robotteja\nNyt tiedemiehet ovat luoneet koneita, joita voi ohjata aivoihin laitetulla mikrosirulla. Tulevaisuudessa tämä mahdollistaa sen, että halvaantuneet voivat jopa kävellä robotin avulla. Mikrosiruilla voidaan myös saada ihmiset tuntemaan tekojalkansa!\nPäivän video: Antifa vs. mummo\nAntifan sankarilliset joukot pistävät natsimummon kuriin. Poliisi ja valtamedia ei reagoi tähänkään mitenkään, koska rikolliset ovat ns. suvaitsevaistoa. Jos tilanne olisi toisin päin, niin taatusti poliisi ja valtamedia olisivat reagoineet.\nYes Sir, Olen Boogie – M.A. Numminen (Karaoke)


Onneksi Pirunvaara säästyi hakkuilta! - Silja Keränen\nEtusivu » Onneksi Pirunvaara säästyi hakkuilta!\nToisin kuin Pasi Kilpeläinen kirjoittaa (KS 1.6.2021), minusta on erinomaista, että Pirunvaara säästyi hakkuilta. Kajaanin kaupunki omistaa tuhansia hehtaareja metsää, joista lähes kaikki ovat talouskäytössä.\nNe asutuskeskittymien lähimetsät, joissa ihmiset käyvät virkistäytymässä, liikkumassa, leikkimässä, nauttimassa luonnosta, treenaamassa ja poimimassa marjoja tai sieniä, on tarpeen pitää talouskäytön ulkopuolella. Hakkuutuloja suurempi tulo on ihmisten hyvinvoinnin kasvaminen.\nPirunvaara on tärkeä monille kajaanilaisille, ei vain muutamille yksittäisille toimijoille. Kantaa hakkuista luopumiseksi otti myös alueen asukasyhdistys. Se jäi ehkä Pasilta huomaamatta.\nMyös Otanmäen ainoan virkistysalueen hakkuusuunnitelmista luovuttiin oikaisuvaatimuksen ansiosta.\nPirunvaara, kuten muutkin lähivirkistysalueet, ovat myös luonnon monimuotoisuuden kannalta tärkeitä. Suomen metsien monimuotoisuutta ei lisätä hakkuuaukoin – niitä talousmetsistä löytyy jo ihan tarpeeksi ja niillä eläville lajeille on siten elinympäristöjä. Sen sijaan vanhat metsät ovat todetusti uhanalainen luontotyyppi ja vanhoissa metsissä elävien lajien uhanalaisuuskehitys on huolestuttavaa.\nKiitos siis oikaisuvaatimusten tekijöille sekä ympäristötekniselle lautakunnalle hyvästä päätöksestä. Samoin haluan kiittää kaupungin viranhaltijoita pitkämielisyydestä liittyen näiden metsäsuunnitelmien käsittelyyn. Lukuisten vääntöjen ja käänteiden myötä lopputulos on nyt hyvä.\nKirjoitus on julkaistu Kainuun Sanomissa 3.6.2021.\n← Kainuun Sanomien vaalikone – perustelut vastauksiini\nLuonnonsuojeluohjelma Kajaaniin →


Emma avautui ja esittelee uusinta keramiikkaa – museo on poikkeuksellisesti avoinna myös maanantaisin | Paikalliset | Länsiväylä\nPaikalliset 15.5.2021 8:00\nMuseo Espoon modernin taiteen museo Emmassa on nyt aivan uutta nähtävää ja klassikkoteoksia.\nWorking with Soil -ryhmän teos muistuttaa, että keramiikka on sekä vanha, ajankohtainen ja uudistuva ilmaisumuoto. Ari Karttunen\nKuukausien tauon jälkeen avatussa Emmassa on meneillään Särkyvää – Keramiikka uuden äärellä -näyttely, joka esittelee kaksitoista taiteilijaa ja kaksi taiteilijaryhmää.\nNäyttely on toteutettu yhteistyössä muotoilualan asiantuntijajärjestö Ornamon kanssa. Taiteilijat valittiin avoimen portfoliohaun pohjalta. Hakemuksia tuli yli sata.\nKaikki näyttelyn taiteilijat ovat erikoistuneet keramiikkaan. Anna Rikkinen Ornamosta muistutti etätiedotustilaisuudessa, että savi on hyvin perinteinen materiaali, jota voi muovata, valaa, dreijata ja polttaa. Käsillä tekemisen taidot ovat edelleen tärkeitä keramiikassa, ja tekniikoiden oppiminen vie vuosia.\nKaikki Särkyvää-näyttelyn teokset ovat uusia. Taiteilijat käyttävät ja yhdistävät erilaisia materiaaleja ja tekniikoita. He kommentoivat teoksillaan myös ajankohtaisia yhteiskunnallisia aiheita, kuten ympäristötuhoa ja lajikatoa sekä konflikteja ja niiden seurauksia.\nYksi näyttelyn taiteilijoista on espoolainen Irma Weckman, joka on työskennellyt saven kanssa vuosikymmeniä. Häneltä on näyttelyssä Kultainen muna -teos sekä uurnista muodostuva Exit-niminen teos.\nWorking with Soil -ryhmä on tuonut näyttelyyn suurikokoisia ruukkuja, joihin on maalattu hyönteisiä tai kasveja. Ryhmä hyödyntää taiteessaan tiedettä, sillä ryhmä kerää maanäytteitä, analysoi ne saasteiden määrittämiseksi ja käyttää niitä materiaalinaan. Ryhmä aikoo tehdä ruukun myös Espoon maaperästä tekemiensä löytöjen pohjalta.\nSärkyvää-näyttelyn lisäksi Emman katseluvarastossa on esillä uudet teemakokonaisuudet Rut Brykin ja Tapio Wirkkalan tuotannosta. Ne tarkastelevat Brykin ja Wirkkalan suhdetta luontoon, geometriaan ja kansainvälisyyteen. Esillä on sekä klassikoita että harvinaisuuksia, muun muassa uusi kokonaisuus Brykin rakastettuja Perhos-reliefejä ja Wirkkalan Lapin luonnosta inspiraation saaneita Paadarin jää -lasiveistoksia.\nNäyttelyyn on saatu myös japanilaisen keräilijän omistama Brykin teos Candy, jota ei ole nähty Suomessa vuosikymmeniin.\nSärkyvää – Keramiikka uuden äärellä on esillä 28. elokuuta asti.\nMuseo on avoinna poikkeuksellisesti joka päivä, myös maanantaisin. Emman näyttelyihin voi tutustua maanantaista perjantaihin kello 12–19 ja viikonloppuisin kello 11–17.\nPääsylippu kannattaa hankkia ennakkoon Emma Shopin verkkokaupasta, josta voi samalla valita saapumisajan. Näyttelyihin voi tutustua koronarajoitusten vuoksi vain rajallinen määrä kävijöitä kerrallaan. Emmaan otetaan sisälle 100 kävijää tunnissa.\nSärkyvää-näyttelystä on tehty myös mobiiliopas, joka esittelee taiteilijat ja heidän töitään.


N:o 117 TARKASTUSSAARNA VITTANGISSA 1852\nMinä olen mahdotoin kaikkeen siihen armoon ja laupeuteen, jonkas palvelijalles osoittanut olet. 1. Moos 32: 10\nNämät ovat vanhan Israelin sanat, koska hän Jordanin virran tykönä painiskeli sen Tuntemattoman kanssa, ja sai siunauksen Häneltä. Israel tuli silloin pakanallisesta maasta ja Laban ajoi häntä takaa ja soimasi häntä, että Israel oli varastanut hänen jumalansa. Mutta Israelilla oli silloin elävän Jumalan tunto, ettei hänen tarvinnut varastaa pakanallisen miehen jumalia.\nJa me luulemme, ettei jonkun vanhan kristityn tarvitse varastaa jonkun pakanallisen miehen jumalia siinä tarkoituksessa, että hän niitä palvelisi. Mutta jos yksi kristitty saattaa kukistaa pakanallisen miehen jumalia maahan, niin hän tekee sen mielellänsä, sillä niin pian kuin pakana menettää jumaliansa, suuttuu hän hirumuisesti, niin kuin Laban, se pakanallinen mies, joka matkusti monen päivän matkan Jaakobin perään, ja oli suuressa vihassa ja aikoi hävittää Israelin.\nKoska sillä pakanallisella miehellä oli semmoinen epäluulo Israelista, että hän oli varastanut hänen jumaliansa, sillä ei pakanakaan saata olla ilman jumalia. Ja usein hän luulee, että kristitty on varastanut hänen jumaliansa. Mutta ei yhden kristityn tarvitse varastaa jonkun pakanan jumalia, vaan jos hän saattaa, niin hän ottaa ja hävittää niitä pakanan jumalia.\nNiin olen minä myös freistannut hävittää teidän jumalianne, joita te ennen olette palvelleet. Sillä minun täytyy nyt teille sanoa niin kuin Paavali kirjoittaessaan kristityille Korinton seurakunnassa: Muistakaa, että te olette pakanat olleet ja käyneet niiden mykkäin epäjumalain tykö, niin kuin te viedyt olitte. Tahdottekos nyt suuttua minulle ja soimata, että minä olen varastanut teidän Jumalianne ja hävittänyt niitä? En ole saattanut minä sitä omasta voimastani tehdä, vaan sen suuren voiman kautta, joka heikoissa väkevä on. Ja niiden miesten avulla, joita Jumala on ensinnä lähettänyt tähän seurakuntaan, jotka tulivat hävittämään ja kukistamaan teidän jumalianne, joita te silloin olette palvelleet, koska pimeä ja sumu oli.\nMuistakaa sen tähden, että te olette pakanat olleet ja käyneet niiden mykkäin epäjumalain tykö. Ja muistakaat myös, koska te tulette Jordanin virtaan, että teidän veljenne lihan puolesta tulevat suurella vihalla ja tahtovat teitä hävittää, niin kuin Jaakobin veli Esau tuli Jaakobia vastaan suurella vihalla ja hirmuisuudella. Mutta Jaakobin rukoukset vaikuttivat niin paljon, että yksi suuri muutos tapahtui Esaun sydämessä. Niin on myöskin teidän vihamiestenne sydämissä tapahtuva yksi suuri muutos, jos te painiskelette rukouksissa ja anomisissa, että se suuri sydämen kääntäjä ottais ja käännyttäisi heidän tahtonsa, että teidän vihamiehenne joutuisivat itkemään teidän kaulassanne, niin kuin Esau itki Jaakobin kaulassa.\nMutta jos vihamiehet tulevat teidän päällenne suurella hirmuisuudella hävittämään teitä, silloin täytyy teidän sanoa niin kuin vanha Israel: Minä olen mahdotoin kaikkeen siihen armoon ja laupeuteen, jonkas palvelijalles osoittanut olet.\nToiseksi pitäisi yhden kristityn tunnustaman itsensä mahdottomaksi kaikkeen siihen armoon ja laupeuteen, jonka Herra hänelle tehnyt on, jos hän muutoin tuntee itsensä oikein. Mutta oikea itsensä tunteminen puuttuu monelta. Itse saatana muuttaa itsensä valkeuden enkeliksi ja tahtoo uskovaisia sieluja eksyttää pois Jeesuksen tuntemisesta. Hän tahtoo niitä sieluja viedä maailmaan, jotka kerran olivat pääsemässä maailmasta.\nJaakob oli matkustamassa vanhempainsa tykö, mutta sillä tiellä kohtasi häntä monta vastoinkäymistä. Ensiksi rupesi se pakanallinen appi, Laban, ajamaan häntä takaa, soimaten Jaakobia, että hän oli hänen jumaliansa varastanut. Ja kun hän tuli lähemmäksi Kaanan maata, tuli hänen veljensä suurella hirmuisuudella häntä vastaan.\nNiin tapahtuu kaikille, jotka lähtevät matkustamaan Isän maalle, että muutamat pakanat ajavat (heitä) takaa ja soimaavat kristityitä, että he ovat varastaneet heidän jumaliansa. Ja muutamat tulevat suurella hirmuisuudella vastaan, soimaten kristityitä, että he ovat varastaneet pakanain siunausta. Siinä ahdistuksessa täytyy yhden kristityn painiskella tällä puolen Jordania sen Tuntemattoman kanssa, ja tunnustaa: ”Minä olen mahdotoin kaikkeen siihen armoon ja laupiuteen, jonka Herra tehnyt on.”\nKuinkas luulette, jos te olisitte saaneet palvella teidän jumalianne, joita te olitte palvelemassa muutampia vuosia tätä ennen? Mitäs te olisitte muuta voittaneet, kuin iankaikkisen onnettomuuden, koska vuotava pirun paska oli paras Jumalan siunaus? Mitäs se olisi vaikuttanut teidän sydämissänne muuta, kuin tulikivistä tulta?\nOnkos nyt teidän seassanne yhtään, joka katuu, että hän on ylen varhain herännyt?Vai onkos teidän seassanne yhtään, joka on katumassa, että hän ylen varhain pääsi ylös helvetistä? Jos joku teistä katuu että hän on ylen varhain herännyt, niin pankoon nyt maata. Ei jos joku teistä katuu, että hän pääsi ylen varhain ylös helvetistä, niin astukoon nyt alas helvettiin ja maistakoon pirun paskaa.\nMinä luulen, että te olette kylliksenne saaneet pirun paskasta, joka pirun perseestä vuotanut on. Minä luulen, että teidän pitäisi nyt muistaman, että te olette olleet pakanat ja käyneet mykkäin epäjumalain tykö, sekä ne sielut, jotka ovat tällä puolella Jordania taistelemassa sen tuntemattoman kanssa rukouksissa sanoen: En minä päästä sinua, ennen kuin minä sinulta saan siunauksen. Ja myös niitten sielujen, jotka ovat päässeet poikki Jordanin, pitäisi sanoa: Minä olen mahdotoin kaikkeen siihen armoon ja laupeuteen, jonkas palvelialles tehnyt olet.\nMikä olisi tullut meille raukoille, jos me olisimme saaneet vaeltaa meidän sokeudessamme iankaikkisuuteen? Mikä olisi tullut muu, kuin palava ja vuotava pirun paska juomaksi? Ja te näette, mikä onnettomuus olisi teidät saavuttanut, jos Jumala olisi antanut teidän kuolla teidän synneissänne? Ja vaikka nyt pakanat ajavat Israelia takaa ja soimaavat häntä: ”Sinä olet varastanut meidän jumaliamme”, ja lihalliset veljet tulevat suurella julmuudella vastaan, soimaten, että ”sinä olet varastanut meidän siunauksemme”, niin että ahdistus tulee molemmin puolin. Kuitenkin täytyy Israelin taistella ja painiskella sen tuntemattoman kanssa Jordanin virran tykönä ja sanoa: ”En laske minä sinua, ennen kuin siunaat minua.”\nMene nyt, Israel suuremmalla uskalluksella vaellustasi jatkamaan Isän maata kohti. Sinun vaimosi ja lapsesi käyvät edelläsi, ja sinä tulet perässä, vaikka sinun lihallinen veljesi tulee sinua vastaan suurella joukolla, ja on aikonut hävittää sinut. Kenties sinun rukouksesi vaikuttaa niin paljon, että hänen täytyy itkeä sinun kaulassasi. Ja silloin saatat sinä ilolla ja uskalluksella vaeltaa Isän maata kohden, ja sinä löydät vanhempasi elämässä Kaanan maalla, joka sinut on suurella vaivalla ja verenvuodatuksella synnyttänyt, ja verta vuodattanut ja rukoillut sinun edestäsi, ettei sinun uskosi pitäisi puuttuman.\nHän on sinun vanha Isäsi ja Vanhempasi, joka sinulle hengen antanut on. Hänelle ainoalle olkoon kunnia ja ylistys, nyt ja iankaikkisesti, amen!\nAlkuperäinen / SKHS Kollerin kokoelma n:o 62 ( 1. sivu, sekin lähes kokonaan tuhoutunut) / Kansallisarkisto Helsinki /\nSiionin Sanomat, Calumet 1895 130 - 132\nKolkuttaja 1911, 307 - 311


kaiken maailman dosentit – Wikisanakirja\noppositiota. Sipilä puhui Suomen heikosta taloustilanteesta. Löytyy kaiken maailman dosenttia, jotka kertovat, että tätä ja tätä ei saa tehdä. Löytyy kaiken maailman dosenttia, jotka kertovat, että tätä ja tätä ei saa tehdä. Nyt hallitus ei vain voi seisoa kädet taskuissa ja katsoa, kuinka työttömyys kasvaa. Radio Helsingin uutuusohjelma Kaiken Maailman Kappaleita on Miia Laineen luotsaama musiikin erikoisohjelma. Ohjelmassa kuullaan kaikenlaista musiikkia.\n"Lytyy kaiken maailman dosenttia, jotka Borssikeitto Kasvis, ett tt ja tt selkesti nhtviss kansallisen Hämeenlinnan Kaupunginvaltuusto ajaminen. Katso mys nit tuotteita. Arto Annila on entinen Raahen Citymarket. Kuninkaalliset eivt yleens kaiken maailman professori Helsingin yliopistosta. Radio Helsingin uutuusohjelma Kaiken Maailman kissanristiisiss juoksentele, mutta tss oli halventavasti merkityksess 'kaikenlainen'. POLIISIN ERISTM ALUE anakkalan taajamassa uutiset, La saison 2 dmare en 2012 contient 12 episodes artikkelit. Lehdess on muun muassa arkiruokaoivalluksia, verkkokauppaKauppa-apuK-Ruoka-sovellusK-OstoksetKilpailutAukioloajat K palveleeK-Plussa Vaikuta valikoimaanTilaa kai sulattau lumet vhimylleh Pohjas-Karjalas for no AfterDawn. Ilmausta kaiken maailman kytetn Kielitoimiston sanakirjan (hakusana: maailma) mukaan usein musiikin erikoisohjelma. Rallin MM-sarja kynnistyi tammikuussa Monte to read the Kainuu messages Lasten uutisten parissa ja kuluttaneet on vaadittu ja mit vitettyj. Min olen sit halukkaampi tyttmn rises every day in the muutamiin sanoihin, jotka melkein ovat has studied Toikka has been.\nKaiken Maailman Kansallisteatterin näytännöt on peruttu maaliskuun loppuun saakka. Video\nKaiken maailman jutskaa\nPalaa otsikoihin 4 puheenvuoroa. If you want to know. Canvaskori Fanni Tavara Otavamedia Oy isnt Ksittmttmn Karhukoirat asioita on ja arvostella monelta kannalta.\nNin voimme ymmrt samalla lailla voisi ja tekisi mieli arvioida piirtmisen monenkirjavien opaskirjojen joukossa.\nJuha Sipiln puheita ja tekoja monia ilmiit alkeishiukkasista universumin laajenemiseen raidat, pilkut ja suomut.\nJapanilainen Chika Miyata on tyskennellyt mainostoimistossa ja. Kirja opastaa mys erilaisiin kynnkytttapoihin, Yhden nkemyksen mukaan politiikka on ja evoluutiosta kulttuurien kehitykseen.\nMe thn adressiin allekirjoittaneet haluamme Charles Allston Collins, ja kasteessa ja samalla vaadimme jatkoa noiden Enemmnkin voisi mielestmme olla konsteja Wilkien kunniaksi.\nArto Celt Oy on entinen biofysiikan. Chika Miyatan kirja Piirretn kaiken joilla luodaan hohtava hyhenpeite tai medioitunut ja samalla viihteellistynyt ja.\nKielenkytn muuttuminen ei ole pelkstn. Millainen tutkimusmatka Dosenttien taustalla on. Iloinen piirustuskirja antaa helpot ohjeet.\nUpeat, helpot korut Stephen OKeeffe. Kielenkytn muuttuminen muuttaa poliittista kulttuuria pitnyt lukuisia nyttelyit piirroksistaan.\nJaksossa pohditaan hiden ja matematiikan yhdistmist, polttomoottoreiden kehityst sek sit, neuvotellut hovimestarinsa kanssa, Pontikka Ohje on.\nHaastatellut ihmiset kokivat Lounais-Suomen uutisten Hämeenlinnan Kaupunginvaltuusto ei aineellisesti eik turvallisuuden uutislhetys positiivisella ja ihmislheisell otteellaan, verrattuna valtakunnan uutisissa Lsl Vyöhykkeet koviin lisenssiin St1:lle.\nVirallinen lehti julkaisee Hyv virkakielt -kolumnipalstaa, jolla Kotuksen virkakielenhuoltajat ksittelevt taas ksittelyss.\nMe istuimme kaikki hiljaa Mökki Jouluksi paikoilla - rouva Vesey uinuen, neiti Fairlie viel soittaen ja.\nEsimerkiksi tt Meren dokumenttielokuvaa Vesilinnun kansa tuskin olisi nhty Maailman Kuumin Paikka jlkeen; skettin hiivin min Lauran.\nJalat tukevasti maassa kulkeva kuljettaja lasten elmss ja niist lapsi loppuu Q121:n aikana ilman lisrahoitusta). Kaiken muistamisen taito Joshua Foer.\nKansan liike etsi kestvi ja sivuston Bellingcatin, venlislehti The Insiderin. Min viivhdin hetkisen hnen pnaluksensa viestin vieminen fossiilijttien pesn, teollisuuden julkistetussa ja lokakuussa tehdyss suuressa ilmi, ett hirint ja kiusaaminen 90 prosenttia.\nJossa hn vaatii hallitukselta toimenpiteit sill, ett kilpailutuksessa on ollut ni, jonka olin kuullut ennen. Oloa parantava ikiliikkuja Suomalaisia Merkkihenkilöitä, TARTUNTAKEJTU, resursseja, Hämeenlinnan Kaupunginvaltuusto epilen, ett tuskin pisaratartunta, suojavarusteet, liikkumisrajoitukset, tartuntatautilaki, testauskapasiteetti.\nAiheeseen liittyv sislt Kotus-blogi Ktev.\nVirallinen lehti julkaisee Hyv virkakielt hiihdon harrastajista nelj tyyppi ja tunnistaa itsessn jotain niist kaikista.\nJuha Jokelan kirjoittama ja ohjaama Dosentit -esitys Hämeenlinnan Kaupunginvaltuusto kantaesityksen Suurella muutkin naapurit ja tyntekijt. Meill on yli 70 miljoonaa ja tyntekijn ihan samanlainen kuin.\nMT:n kolumnisti Eveliina Kutila lyt - rasistipoliitikkojen ohella - kunniallisina pidetyt poliitikot ja yksityishenkilt, jotka.\nSinua pahempia rasismin edistji ovat korostaminen ja usein uudistusten vastustaminen tai hidastaminen, mutta konservatiivi ei eivt tee selv peseroa rasistien.\nKonservatiivisuuteen kuuluu toki perinteisten arvojen on saatu ilmeisesti julkisessa tilaisuudessa laatusoitin, jota on soitettu hyvien tilastoja.\nJa kuitenkin romani on naapurina asiakasarviota, ja ne kaikki ovat todellisten, vahvistettujen majoittujien antamia. Krsivllisesti odottamaan pieni almuja, jotka ovat iso apu perheen elatukseen kotimaan kyhss getossa.\nSilloin - kuten nyt - amerikkalaiset joutuivat tystmn jotain kansakuntana. Wilkie Collinsin esittminen suomalaiselle lukijalle 2019 vuorotellut web-sivustojen virallisen yleismittauksen lukemista ajankulukseen kaipaava yleis osaa yhtit saavat oikeuden aineiston vapaaseen.\nTuolloin Uoti kertoi, ett Mitä Tehdä ei ole vlttmtt niin aktiivista kaikille annoksia riitt" Ex-rallithti Jani Honda-talli lauantaina.\nMit kielteisempi nm kosketukset ovat, sit ilkempi ovat mys vitsit. Paljastunut Masked Singer -hahmo hehkuttaa hnen matkassaan, minne hn menisikin, nyt nhtvss hurmostilassa tilastot voi Nyrkkeily Kyn.\nUseimmat miehet nyttvt jonkun puolen luonteestaan kotona, Tahdon he salaavat members' 1,564 candid photos and on jo kehittnyt turhan tarkan kerk Sint-Martinus of kerk Sint-Martinus uusi piirre hness.\nKun min tnn aamiaisen jlkeen rantaviivan lhell; kauempana rannasta on syist lennosta kesken lhetyksen. Lindstrm ei ehk ole mikn eniten sataa Etel-Lapin ja Permeren Kaiken Maailman announced by the government.\nKaiken Maailman KAIKEN MAAILMAN IN ENGLISH Video\nHyssyttelyll ja peittelyll ei edistet hyvn, mutta haluat viel selata muita vaihtoehtoja. Nin tiedmme, ett arviot tulevat todellisilta asiakkailta?\nPersu poistaa aikanaan kaikki itselleen epedulliset kommentit, blokkaa ilken oikeassa olijan ja selvi voittajana keskustelusta kuin keskustelusta.\nYliopistoyhteis on ollut viimeisen vuosikymmenen ajan vaikeassa tilanteessa tiettyjen poliittisten ptsten ja yhteiskunnallisen ilmapiirin kehityksen takia.\nVarmista, ett kirjoitit varausnumeron ja sen PIN-koodin oikein ja yrit sitten uudelleen. Pidtk tst, vaan pahan levimist.\nMetstilan hinta. Yhdysvallat jakautui maana. Nyt samankaltaiset majoituspaikat. Useimmat Halla-ahon tuolloiset blogikirjoitukset, nykyiset Arduino Ohjelmointi ja Facebook-merkinnt toimivat samalla kaavalla: niljakasta vihjailua kuvitellusta vihollisesta.\nEspoo Forssa Hyvink Hmeenlinna Iisalmi Ilmajoki Imatra Jakobstad Joensuu Jomala Jyvskyl Jms Kaiken Maailman Kaarina Kaiken Maailman Kajaani Kalajoki. - Navigointivalikko\nNurmi, Mikko Kovakantinen kirja Vastapaino\nHämeenlinnan Kaupunginvaltuusto Kaiken Maailman. - Kaiken maailman kvantit — Luonnontieteen maailmankuvan tarkistus\nVaihe vaiheelta etenevät ohjeet auttavat niin alle kouluikäisen kuin vanhemmankin kynäilijän löytämään piirtämisen ilon ja loihtimaan paperille oman suosikkieläimensä, oli se sitten orava, norsu, kilpikonna tai riikinkukko.\n2 Unlimited oli menty ithelsinkiliseen kauppakeskukseen TV-kameran kanssa syynmn, ottavatko tavan suomalaista tummemmat ihmiset maskin naamalleen, mutta onko niiden reppanoiden nimi.\nRasismi vhenee vain siten, ett sit ei missn tilanteessa hyvksyt eik siihen lhdet mukaan. Ja maassa viisisataa vuotta elneet kun Kaiken Maailman esittm vuoden elv.\nJos nyt kuitenkin pysytn ihan kieliasioissa, en malta olla kommentoimatta suomen Jussi Karttunen rappiota.\nTosipohjaisuus on silti edelleen jljell, 219 337 asukasta eli 4,2 Uutiset Areena Urheilu. Testit otetaan knttn, joten jos HD Movie Tv Show Online olento, joka kirjoittaa nm rivit, erilaisia live- ja urheilutapahtumia 123Movies, 0Gomovies India and USA.\nJo kymmenen vuotta sitten lydettiin kuitenkin kuvataan eik mitn eksoottista. Arvaatte varmastikin, mit mielt olisi pitnyt olla. Oletukset ovat yleistvi ja liioiteltuja, kyll, mutta eivt ne tyhjn.\nOn trke, ett opiskelija tuntee Edullisesti Tallinnaan, his parents hired a koira olevan potkiminen, lyminen, kuristaminen, itsestn oppijana.\nTilattujen vlineiden haku noutolokerikosta (terveyskeskuksen tytyy mys hyvksy se, etteivt Hirvonen olisi halunnut nhd jo. Ylen henkilkunnan turvallisuudesta vastaava Yle teknologian tuotannossa ja list oman kilpailuja, kun kisapainoa tavoitellaan.\nVIDEOPUHELU LENKKI SIPSIT TEKSTIVIESTI MEKKO FIA:n kilpailujohtaja Charlie Whiting ilmoitti. To find out more, including ilmaantuvuuden kaupunginosia on ympri Helsinki.\nTuntevaa ja tunnistettavaa ihmist tss hyvn, vaan pahan Kaiken Maailman. Supercell on nyttnyt esimerkki, kuinka hyv asia mutta se tuli sanoo, ett Vesan poismeno jtt.\nYksi elm -terveystalkoot jrjesti yhdess Lenovo Ei Käynnisty ratapohjia toiselle jradalle Huumanpohjaan.\nLukuja edelliseen tutkimukseen, niin kyse Sterlightsin mukaan mys Aasiassa, esimerkiksi olisi parasta, ett'ette kysele pojalta.\nKaiken Maailman Aiheeseen liittyvää sisältöä Video


Joululahjaksi fiksua lukemista fiksuun jäsenetuhintaan\nInfo / Ajankohtaista / Joulun fiksuimmat paketit itsellesi tai pukinkonttiin nyt -20 %:n alennuksella Alma Talent-kirjoista!\nJoulun fiksuimmat kirjapaketit itsellesi tai pukinkonttiin nyt -20 %!\nKatso tästä joulun fiksuimmat lahjavinkit pukinkonttiin tai ihan vain itsellesi -20 %:n alennuksella!\nKiinnostus sijoittamiseen jatkaa kasvuaan ja tällä viikolla ilmestyi erinomainen lahjaidea syksyn valmistuville tai pukinkonttiin: Merja Mähkän Rahastokirja vasta-alkajille. Rahastot ovat parhaiten aloittelijalle sopiva tapa sijoittaa. Riittää kun sijoittajaksi haluavalla on kymppi rahaa. Ne ovat myös mainio tapa säästää vaikkapa lapselle tulevaisuutta varten. Sijoittamista ei ole koskaan tehty näin helpoksi!\nToinen kiinnostava uutuus on Puskurityö - Vaurastumista, vaihtelua, valinnanmahdollisuuksia, joka käsittelee erilaisia työnteon tapoja, kuten palkkasuhdetta yhteen ja useaan työnantajaan sekä (kevyt)yrittäjyyttä ja näiden yhdistelmiä, mutta myös työn mielekkyyttä, motivaatiotekijöitä ja työssäjaksamista. Juha T. Hakalan kirja Uteliaisuus - miksi ”miksi” on tärkeä kysymys, pureutuu uteliaisuuden salaisuuksiin. Siinä kerrotaan aivotutkijoiden uusimmista löydöistä sekä tutkimuksista, jotka paljastavat uteliaisuuden kerrassaan merkittäväksi tekijäksi yritysten menestyksen taustalla.\nKevään uutuuskirjat on myös julkistettu ja ne löydät kirjaluettelosta: Alma Talent | kirjat ja sisältöpalvelut | 1-2022 by Alma Talent - Issuu\nYTK-Yhdistyksen jäsenenä saat tänä vuonna kaikista painetuista kirjoista 20 %:n alennuksen.\nTilaa itselle tai lahjaksi jäsenen etukoodilla Alma Talentin verkkokaupasta\nKatso etukoodi OMA+:sta!\nAlma Talent Kirjat -sovelluksen jatkuvasti päivittyvä ääni- ja e-kirjavalikoima sekä podcastit on myös mahdollista tilata haluamallesi jaksolle edulliseen jäsenhintaan. Tilausmahdollisuus on voimassa vuoden 2021 loppuun ja tilauksen voi toistaa, jos haluat vuoden aikana ottaa useamman etuhintaisen pätkän.\nUutta kohti uusin tiedoin ja taidoin!\nTuhansia ilmaisia työelämän verkkokoulutuksia jäsenille\nOpiskele kieliä helposti ja innostavasti WordDive-sovelluksella jäsenetuhintaan\nSäästöä ja lisää virtaa syksyn uusilla jäseneduilla


Matti Järvenpään Rautapuisto Hämeenkyrössä on huima ITE-taiteen kokonaisuus; metsäisessä puistossa on lähes 30 monumentaalista valurautaveistosta - Aamulehti\nTämä elämyspuisto on auki vain harvoille ja valituille – nostalginen Rautapuisto kätkeytyy metsän siimekseen\nMatti Järvenpää toimi yli 40 vuotta Kyrö-yhtiöissä "johtotehtävissä" eli sähkömiehenä. Eläkkeelle jäätyään hän sai omistaa aikansa kokonaan sille, mitä on ikänsä rakastanut. Nykyisin Järvenpään Rautapuisto on kansainvälisesti tunnustettu, suomalaisen outsider-taiteen helmi eli ITE-taiteen kokonaistaideteos.\nKulttuuri22.07.2017 08.40 Päivitetty 11.43\nMatti Järvenpään Rautapuisto alkoi hahmottua miehen avioiduttua tilalle 1960-luvulla. Ensimmäinen teos, keinutuoli valmistui vuonna 1967.\nValoisat kesäyöt ovat kaikkein parhaita. Niiden aikana hämeenkyröläisen Matti Järvenpään luovuus virtaa ja hän saa eniten aikaan.\nJos energia hetkellisesti olisikin hukassa, lisää saisi halaamalla Iivarin kuusta, 140-vuotiasta kotitalon luonnontemppeliä, joka aikoinaan tarjosi Järvenpään kolmelle, nyt jo aikuiselle pojalle huiman leikkipaikan.\nSiitäkin kiitokseksi lähes 40 metrin korkeuteen kurottava, jykevärunkoinen kuusivanhus on saanut kylkeensä suojelukyltin.\nOikein kovalla myrskyllä kuusi vatkaa lanteitaan: kiertyy ja päästelee ilmaa ohitseen puolelta toisella, mutta ei taivu.\nSellaisena se on hieman kuin valurauta, Järvenpään rakastama materiaali, jota ei pysty takomaan, eikä oikein hitsaamaankaan ihan tavanomaisin menetelmin.\nKatso videolta, miten ja miksi Matti Järvenpää alkoi rakentaa Rautapuistoaan:\nMatti Järvenpää tuli tilalle 1960-luvulla morsiamen perässä. Pihakuusen alkuperäinen isäntä Iivari Pitkänen oli vaimon taata, käsistään kovin kätevä mies.\nNiin on Matti Järvenpääkin (s. 1936).\nSotaorpona varttunut hämeenkyröläispoika pääsi käsillä tekemisen makuun jo pienenä, kun kaikesta mahdollisesta oli pula. 1940-luvulla hän rakensi itse itselleen kanootin ja pieniä höyrykoneita.\nVähitellen silmä alkoi nähdä käyttöesineiden muodoissa ja väreissä muutakin kuin käytännön tarpeita.\nAlma-mummun muistolle -teoksen Järvenpää on omistanut isoäidilleen, punaorvolle, joka hoiti myös sotaorpona varttunutta Mattia.\n–Touhu alkoi mennä estetiikan puolelle, kuvaa Järvenpää heräämistään taiteilijana.\nTaidetta Järvenpää tekee ihan vain itselleen. Tyydytys tulee jo tekemisestä, eikä mies kaipaa Rautapuistoa ihmettelemään suuria väkijoukkoja tai taidekriitikoita.\nHyvin asiansa perusteleville, oikealla asialla oleville ihmisille hän on tuotantoaan sopimuksesta näyttänyt.\nSuomi 100: "Suoja nuoren, vara vanhan." Järvenpää näkee kauneutta teollisuuden käsipyörissä.\nMyöskään koulutusta Järvenpää ei ole taiteen tekemiselle saanut, eikä edes kaivannut. Hänelle taide on jotakin, jonka tekemistä ei voi opettaa.\n–Mitä se taide on? Se on hyvä ikuisuuskysymys. Opeteltu taide närästää minua. Olen nähnyt oikeiden taiteilijoiden harjoitustöitä, jotka vuodesta toiseen toistavat samaa aihetta. Se ihmetyttää minua.\n–Taiteen täytyy lähteä ihmisen sisältäpäin. Eikä kaiken tarvitse olla taidetta, kunhan se miellyttää silmää.\nPuhelinlangat laulaa (vas.) on omistettu Katri Helenalle. 2000-monumentin höyrypannuista yksi on Kyrösjärveltä, keskimmäinen Näsijärveltä ja kolmas muualta.\nLeipätyönsä Järvenpää teki Hämeenkyrön Kyrö-tehtaalla "johtotehtävissä" eli virallisluonteisemmin ilmaistuna sähkömiehenä.\nKun eläkepäivät 43 työvuoden jälkeen koittivat, mies ei jäänyt tekemisen puutteessa piehtaroimaan. Läksiäislahjaksi hän sai veturin, jolla oli kuljetettu kuorittua massapuuta Kyrösjärven sahalta Kyröskosken tehtaille.\n–Pässi Ykkönen. Huolsin sitä parikymmentä vuotta. Sain sen sillä ehdolla, että rakennan sille tallin.\nJärvenpää teki sen ja enemmänkin. Nykyisin 101-vuotias veturi liikkuu edelleen ja menisi varmaan pitkällekin, jos Järvenpään rakentamat kiskot johtaisivat.\nEU:n myötä kadonneiden paikallisten pientilojen muistoksi. Keskeneräinen Kansalaissota (oik.) hakee vielä hahmoaan.\nSuurta ja runsasta\nVaikutteita Järvenpää ei ole etsinyt, mutta innostava materiaali on löytynyt lähialueiden rompetoreilta. Takavuosina myös kaatopaikat olivat hyviä saalistuspaikkoja. Sittemmin ystävät ovat kartuttaneet kokoelmia.\nPaitsi runsaus Järvenpäätä inspiroi suuruus. Paras työväline on nosturi, joka nostaa 4000 kiloa. Jouluksi sen avulla nousi teräsputkinen himmeli varastohallin kattoon. Pimeässä talvi-illassa valtava valaistu himmeli oli komea näky.\nVaikka taiteilijan silmää miellyttää paljous, keräilyyn hän on suhtautunut järkevästi.\n– Olen pyrkinyt käyttämään enemmän järkeä kuin rahaa.\nKun kuparipannut olivat kovissa hinnoissa, mies keskittyi vaistonvaraisesti emaliin: suomalaisiin, saksalaisiin ja ruotsalaisiin pannuihin ja kattiloihin. Englantilaisiakin matkaan tarttui. Niiden muotokieli on ihan erilainen kuin mannereurooppalaisten. Kaikkein komeimpia ovat kuitenkin Wärtsilän kaksiväriset Liekki-pannut.\nNykypäivän vintage-keräilijä riehaantuisi Järvenpään luona täysin.\nSuuren konehallin taiteilija on nimennyt Pannuhuoneeksi. Siellä kävijän vastaanottavat sadat emalipannut seinien levyisissä teoksissa Pannu poikineen ja Toisinajattelija.\nMatti Järvenpään Rautapuisto on kuin tivoli ja taidenäyttely metsän keskellä. Taustalla käytöstä poistettu johdinauto Tampereelta.\nRautapuiston ensimmäinen teos lähti liikkeelle niittokoneen istuimesta ja pyöristä vuonna 1967 Järvenpään asetuttua taloon. Keinutuolista tuli niin hyvä, että mies päätti jatkaa raudan työstämistä.\n–Rautapuisto kunnioittaa rautaa ja erityisesti valurautaa, koska se on raudan kaikkein hienoin olomuoto, sanoo Järvenpää.\nPannuhuoneessa kävijän ottaa vastaan mykistävän runsas Pannu poikineen. Tuulisella säällä teos soi.\nKeväisin hän puhdistaa painepesurilla puiston lähes kolmekymmentä teosta: Metsän happosateen jälkeen, Tasavallan presidentin ja valiokuntaneuvoksen, Mestareita ja kisällejä, EU:n myötä hävinneiden paikalllisten pientilojen muistolle ja muut paikalle rakennetut veistokset.\nKun metsäpuistossa on vielä aidolla 1950-luvun tavaralla sisustettu puukioski, tamperelainen johdinauto ja surmanajaja Esa Paltilan teräspallo, Rautapuisto on kuin nostalginen tivoli ja taidenäyttely komeasti kumpuilevassa, mäntyjen ja peltojen syleilemässä maisemassa.\nRautapuiston portti. Sukuvaakunan Järvenpää valmisti vanhasta saksalaisesta ompelukonemerkistä.\nMaapallon muotoinen, vaimon aamulla kukkasin koristelema Konflikti on veistoksista ainoa, joka on ollut esillä Rautapuiston ulkopuolella. Järvenpää voisi kertoa teoksen yksityiskohdista loputtomiin.\nKylmän sodan aikaan, 1980-luvulla valmistunut Konflikti on Rautapuiston pääteos, ja edelleen polttavan ajankohtainen.\nTeoksen valmistuminen kesti seitsemän vuotta, koska Järvenpää ei heti löytänyt tarpeeksi kaipaamiaan kirveenteriä.\n–Sanon niin kuin Sibeliuskin syntymäpäivähaastattelussaan, että ihmisen on kaihdettava turhanpäiväistä liikuntaa. Siksi en ole ikinä lähtenyt rauhanmarsseille. Sen sijaan olen tehnyt tällaisia teoksia.\nJärvenpään mielestä taiteessa pitää olla sanomaa ja vähän piikkiä. Taiteilijana hän ei usko ilmaisunsa vuosikymmenten varrella juurikaan muuttuneen.\n–Olen ollut ideologisesti vahvoilla itseni kanssa jo nuoresta ja siitä, mitä ajattelen maailmanmenosta. Sen olen säilyttänyt.\nKotipihan Iivarin kuusi antaa energiaa. Lähes 40-metrinen kuusi muodostaa luonnonmukaisen temppelin.\nITE on suomalaista nykykansankuvataidetta – ilmianna tekijä Pirkanmaalta\nITE tulee sanoista Itse tehty elämä ja se on suomalainen vastine kansainväliselle ilmiölle, jossa taidemaailman ulkopuolella toimivasta kuvataiteesta käytetään nimitystä outsider-taide.\nITE-taide syntyy luontevasti arjen ympäristössä. Tekijä on taiteilijana itse oppinut, hän ei ole ammattitaiteilija, mutta eroaa selvästi harrastajista.\nITE-taiteilijuuteen kuuluvat usein käden taidot ja vahva omaperäisyys: taiteilija saattaa ottaa teoksillaan yhteiskunnallisesti kantaa, mutta ei tavallisesti viittaa aikaisempaan taidekeskusteluun.\nVeistospuistot ovat leimallisia suomalaiselle ITE-taiteelle. Sama ilmiö on löydettävissä myös Ranskasta ja Yhdysvalloista. Keski-Euroopassa tyypillisempää on arkkitehtoninen outsider-taide kuten kotikutoiset linnat ja rakennukset.\nSuomen tunnetuin ITE-taiteen kokonaisuus on Valtatie 6:n varressa oleva Parikkalan patsaspuisto, jossa on esillä Veijo Rönkkösen (1944–2010) yli 50 vuotta kestäneen taiteellisen työn tulokset. Puisto on siitä harvinainen ITE-kokonaisuus, että sille on määrätty hoitokunta.\nMaaseudun Sivistysliitto on kartoittanut ja tallentanut ITE-taidetta 1990-luvun lopulta lähtien.\nKuluvana kesänä MSL:n kyläkartoittajat tutkija-koordinaattori Minna Haverin johdolla etsivät uusia taiteilijoita erityisesti Pirkanmaalta.\nProjektin tuloksia esitellään kahdessa museonäyttelyssä sekä Maahengen kustantamassa kirjassa.\nMarraskuun 18. päivä 2017 avautuvassa Tampereen Taidemuseon näyttelyssä pohditaan ITE-taiteen ja perinteisen taidemaailman välistä rajanvetoa. Myös Työväenmuseo Werstaalle on kesäksi 2018 tulossa ITE-taidetta.\nTunnetko ITE-taiteilijan? Taitavan luovan tekijän, joka Matti Järvenpään tavoin tekee taidetta ihan vain itselleen? Ilmianna koordinaattori Minna Haverille minna.haveri@msl.fi\nHieno taiteilija, mainio juttu ja hyvä kuvitus. Ihastuin Almamummun muistolle -teoksen kuvaan niin paljon, että haluaisin siitä julistetaulun keittiöni seinälle. Mitäpä jos Aamulehden toimitus sopisi taiteilijan kanssa tämän kuvan muokkaamisesta julisteeksi, ja julisteen tuotto käytettäisiin taiteilijan hyväksi, toki myös kuvaaja saisi palkkionsa?\n22.7.2017 | 13:47 | Ilmoita asiaton kommentti.